qundao/data-zh-poetry huggingface dataset:
题竹林七贤
作者：陈枨
朝代：明

河内衣冠胜会同，竹林高兴自无穷。野桥翠滴诸山雨，石几凉生六月风。身外功名争似酒，閒中岁月任飞蓬。可怜遗迹销沉后，错把丹书付画工。
题耕乐轩卷
作者：陈枨
朝代：明

溪田无旱涝，里居复亢爽。耕作勤朝昏，耨耘辞卤莽。草丰牛犊肥，壤沃桑麻长。西城幸有秋，邻舍互来往。卒岁既无虞，浊醪时共享。怡然农圃谈，閒即成幽赏。悠悠天壤间，岂复惭俯仰。
题菊庄卷送鲍先生归安成
作者：陈枨
朝代：明

幽居屏纷艳，眷此时菊妍。风霜正高寒，粲粲黄金钱。搴芳称隐心，掇英制颓年。昔仕非不荣，今还操弥坚。傍舍送浊醪，日入同醉眠。白云南山来，此意俱悠然。远与玩物初，冥心希昔贤。愿此晚节生，白发任垂肩。
题金台宴集
作者：陈枨
朝代：明

弹冠别乡井，欣然际时康。都门集簪组，展席开华堂。笑谈屏声伎，贵介辞金张。怡怡桑梓会，蔼蔼情好长。维时属冬叙，朔雪飘天芳。列坐不惜醉，献酬乱飞觞。酒酣发长歌，馀音绕云梁。壮志遂弧矢，青年俱奋扬。安能守闾巷，刺刺儿女行。
题香山九老图
作者：陈枨
朝代：明

凿翠开香山，梯岩架石楼。既忻功业成，遂卜林泉幽。解带依远松，濯缨临清流。滩鸣八节水，云度群峰秋。昔当元和时，屡进忠谠谋。侧闻移病后，白雪已盈头。醉吟喜自适，山水足夷犹。况逢诸老翁，良时同退休。命觞爱倾倒，取乐谐唱酬。共保龟鹤龄，宁随麋鹿游。高名宇宙间，陈迹委榛丘。丹书幸可托，抚卷仰前修。
送正卿弟之黎平
作者：陈柏
朝代：明
体裁：七言绝句

匹马迢迢渡五溪，双旌遥指夜郎西。莫憎远道犹千里，随处花开更鸟啼。
棠梨画眉
作者：陈栖
朝代：明

东风昨夜动微和，一树红梨簇锦柯。莫恋枝头红粉态，王孙挟弹醉来过。
游常思寺
作者：陈栖
朝代：明

兴逐东风览物华，春游随步到禅家。窗含叠嶂松留鹤，路入重林屋傍花。听法偶来寻杖锡，敲诗相与坐烟霞。山童知我远来客，烧竹炊烟正煮茶。
丹灶苍烟
作者：陈桭
朝代：明

左慈丹灶有遗踪，袅袅苍烟出碧松。岩际虹光常不散，空中鹤驭已难逢。随风飘影林峦暝，映日涵晖紫翠重。几度停骖访灵异，居人遥指最高峰。
乐农卷
作者：陈桭
朝代：明

负郭生涯数亩田，朝耕暮息兴悠然。门无胥吏催租税，囊有儿孙趁社钱。厨下晨炊翻白雪，床头春酿泻红泉。清时不是庞公隐，鼓腹长歌大有年。
乔公故址
作者：陈桭
朝代：明

败垣荒径草茸茸，云是乔公旧日踪。惟有双溪环碧玉，犹疑二女照清容。镜台夜掩凄凉月，眉黛春横远近峰。回首吴宫亦如此，何须吊古恨重重。
吴塘晓度
作者：陈桭
朝代：明

吴塘一带绿盈盈，柳外频闻唤度声。人立岸沙天欲曙，帆归浦溆浪初平。几家篱落依桑柘，千顷陂田杂稻粳。自古巨川须广济，不知何处大舟横。
呈裕斋兄兼示弟侄
作者：陈桭
朝代：明

一自离家将十秋，庄山何日扫松楸。封章乞得天恩许，便买春风潞水舟。
和钱内翰余阜感怀二首
作者：陈桭
朝代：明

箧衣存旧缝，囊书馀手泽。衣以饰遗躬，书以勖心德。如何罔极恩，杳杳世永隔。北风吹雨泪，不到松楸侧。白云飞悠扬，望望岂终极。睇此台前竹，令我动遐悲。先人夙所爱，亭搆泽水湄。亭存亲已逝，风业犹猗猗。更有枝上乌，哀念堂北慈。得禄不逮养，鼎茵亦奚为。
和钱内翰余阜感怀二首·其一
作者：陈桭
朝代：明

箧衣存旧缝，囊书馀手泽。衣以饰遗躬，书以勖心德。如何罔极恩，杳杳世永隔。北风吹雨泪，不到松楸侧。白云飞悠扬，望望岂终极。
和钱内翰余阜感怀二首·其二
作者：陈桭
朝代：明

睇此台前竹，令我动遐悲。先人夙所爱，亭搆泽水湄。亭存亲已逝，风业犹猗猗。更有枝上乌，哀念堂北慈。得禄不逮养，鼎茵亦奚为。
大江
作者：陈桭
朝代：明

苍茫西望渺无涯，总是朝宗此地来。蜀雪融添春水涨，楚帆飞送暮潮回。四时蜃气晴看雨，两岸涛声夜听雷。官渡经过殊可乐，乘风冲破浪花堆。
天印山
作者：陈桭
朝代：明

化工陶铸几年成，形势端然似印平。组绶影留河水绕，篆文色借岭霞明。尚馀仙迹遗丹井，长捧祥云拱帝城。揽辔都门凝望久，数行飞鸟暮天清。
天柱晴雪
作者：陈桭
朝代：明

天柱巍峨霄汉间，四时飞雪不曾乾。淩空禅塔银为顶，承露仙茎玉作盘。影混晴云同洁白，色凝华月倚高寒。我来问俗过潜霍，几度前山揽辔看。
姑孰十咏效李翰林 其一 姑孰溪
作者：陈桭
朝代：明

清溪何迢迢，奔流绕城曲。人家楼阁临，贾客帆樯宿。双虹波上横，千树峰边绿。观风溯空明，悠悠濯心目。
姑孰十咏效李翰林 其七 望夫山
作者：陈桭
朝代：明

望夫夫不还，贞心化为石。独立天地间，千年有遗迹。江草自春秋，江声自朝夕。长对双眉颦，莫尽相思臆。
姑孰十咏效李翰林 其三 谢公宅
作者：陈桭
朝代：明

玄晖何处去，青山宛如昔。废宅蔓草深，荒井莓苔积。旁有谪仙坟，藤萝亦蒙密。诗名两晖映，清风振崖石。
姑孰十咏效李翰林 其九 灵墟山
作者：陈桭
朝代：明

丁令辞辽东，曾向此山住。萝洞晓云白，丹炉暮烟紫。猿啸山寂寥，鹤飞渺何许。扰扰尘世中，睇望空延伫。
姑孰十咏效李翰林 其二 丹阳湖
作者：陈桭
朝代：明

积水涵太虚，一望何瀰瀰。风澜漾轻縠，霞光映文绮。遥山鸟外横，孤棹沙边舣。渔家夜语声，深在芦花里。
姑孰十咏效李翰林 其五 桓公井
作者：陈桭
朝代：明

井水本湛然，人也一沾污。遂令千载名，涤去还如故。荒甃翳春苔，寒虫泣秋雨。我诗辟奸雄，为泄泉石怒。
姑孰十咏效李翰林 其八 牛渚矶
作者：陈桭
朝代：明

巨川汇牛渚，下有渊灵宅。绝壁俯层岩，回波自撞激。不见燃犀人，空忆骑鲸客。泊舟陟危亭，蛾眉望中碧。
姑孰十咏效李翰林 其六 慈姥竹
作者：陈桭
朝代：明

江上慈姥山，地与嶰谷匹。产竹制箫管，清和中音律。伶伦去已远，丛生老岩窟。采之献明廷，当有凤凰出。
姑孰十咏效李翰林 其十 天门山
作者：陈桭
朝代：明

大江自西来，到此势偏隘。天门常不扃，为放朝宗派。双翠展蛾眉，两岸堆螺黛。欲问抱关人，风迅舟行迈。
姑孰十咏效李翰林 其四 凌歊台
作者：陈桭
朝代：明

台废已无踪，台名在人耳。大江天际来，叠嶂云边起。空见梵王宫，占断黄山趾。旧碑何处寻，塔影秋空里。
姑孰十咏效李翰林·姑孰溪
作者：陈桭
朝代：明

清溪何迢迢，奔流绕城曲。人家楼阁临，贾客帆樯宿。双虹波上横，千树峰边绿。观风溯空明，悠悠濯心目。积水涵太虚，一望何瀰瀰。风澜漾轻縠，霞光映文绮。遥山鸟外横，孤棹沙边舣。渔家夜语声，深在芦花里。玄晖何处去，青山宛如昔。废宅蔓草深，荒井莓苔积。旁有谪仙坟，藤萝亦蒙密。诗名两晖映，清风振崖石。台废已无踪，台名在人耳。大江天际来，叠嶂云边起。空见梵王宫，占断黄山趾。旧碑何处寻，塔影秋空里。井水本湛然，人也一沾污。遂令千载名，涤去还如故。荒甃翳春苔，寒虫泣秋雨。我诗辟奸雄，为泄泉石怒。江上慈姥山，地与嶰谷匹。产竹制箫管，清和中音律。伶伦去已远，丛生老岩窟。采之献明廷，当有凤凰出。望夫夫不还，贞心化为石。独立天地间，千年有遗迹。江草自春秋，江声自朝夕。长对双眉颦，莫尽相思臆。巨川汇牛渚，下有渊灵宅。绝壁俯层岩，回波自撞激。不见燃犀人，空忆骑鲸客。泊舟陟危亭，蛾眉望中碧。丁令辞辽东，曾向此山住。萝洞晓云白，丹炉暮烟紫。猿啸山寂寥，鹤飞渺何许。扰扰尘世中，睇望空延伫。大江自西来，到此势偏隘。天门常不扃，为放朝宗派。双翠展蛾眉，两岸堆螺黛。欲问抱关人，风迅舟行迈。
安庆谒余忠宣公祠
作者：陈桭
朝代：明

高城枕江澨，名山蟠大龙。巍巍豳国祠，凛凛忠义风。公昔擢第日，名声已沨沨。字牧与持宪，到处苏民痌。迨兹镇舒郡，适值元历终。贼骑四郊合，敌舟三面攻。中流屹砥柱，欲障狂澜东。训练疮痍民，尽为貔虎雄。射蛟斩鲸鲵，跃马凌烟虹。七年穷智略，百战多殊功。岂徒淮海蔽，再期颓运隆。外援苦断绝，内储亦虚空。孤城如片雪，置在洪炉中。力竭继亦死，全家俱徇忠。更有偏禆士，感恩多委躬。祗今清水塘，血染荷花红。大节昭白日，芳名耀苍穹。幸逢圣明代，追赠昭无穷。有司洁时祀，应与睢阳同。我来拜遗像，企仰犹华嵩。题诗柏台上，感激摅素衷。
敬亭山
作者：陈桭
朝代：明

宣城城北际，雄峙敬亭山。鸟度空濛外，云飞紫翠间。古祠临洞壑，幽磴入松关。李谢当年趣，悠悠不可攀。
江山胜览卷
作者：陈桭
朝代：明

维扬有客思飘飘，历览山川不惮遥。巫峡秋涛云梦雨，吴门夜月浙江潮。北瞻燕冀天应近，西渡殽函雪未消。到处幽奇看不尽，更收馀兴入诗瓢。
玄武湖
作者：陈桭
朝代：明

山势周遭十里湖，天开胜槩壮皇都。画船晴泛鸥波阔，玉镜秋涵兔魄孤。隔岸泉源通太液，中央楼阁类蓬壶。堤边驻马看来久，为爱澄清绝点污。
白鹭洲
作者：陈桭
朝代：明

江畔芳洲水势分，洲前属玉自成群。联拳芳草疑残雪，接羽平沙似断云。鸥鸟伴中同皓皓，渔歌声里落纷纷。满怀诗景收难尽，浩荡烟波霭夕曛。
见玉簪花感而作
作者：陈桭
朝代：明

茂叶敷晴风，琼葩濯秋露。托根在霜台，讵有纤尘污。舞影覆阶墀，飘香满庭户。公馀散烦襟，相看望清素。痛思玉堂兄，当年寓奇趣。花时会群英，饮罢各有赋。词翰未凄凉，人物已非故。因之重遐悲，临风泪如注。
诗崖漱玉
作者：陈桭
朝代：明

诗客留题不记名，模糊古刻读难成。阴阴崖石封苔色，滴滴溪泉作雨声。山月照来珠散乱，林风吹度玉琮琤。望中便觉清人思，何必临流一濯缨。
过彭泽怀陶靖节
作者：陈桭
朝代：明

彭泽徙江滨，邑治已非古。慨想靖节翁，流风犹可睹。邈尔千载豪，岂为五斗取。欲憩访遗踪，官船促双橹。
过李白墓
作者：陈桭
朝代：明

自骑鲸背上星辰，骨葬青山谢宅邻。常有游人打碑刻，时来野叟荐溪蘋。荒祠林下栖精爽，遗韵人间泣鬼神。欲为脩垣禁樵牧，殷勤停节语乡民。
遗安巢
作者：陈桭
朝代：明

龙虎昔战斗，风尘天地昏。皤皤释耕叟，赫赫刺史轩。邂逅相勉慰，故有遗安言。君今际升平，乐志居田园。积书千万卷，义方教儿孙。庶几骋康庄，而无倾覆辕。所遗有如此，何必同鹿门。
青阳察院
作者：陈桭
朝代：明

停骖憩青阳，夕雨暗林壑。九华近不见，云气杳绵邈。未遑陟幽胜，历历询民膜。中夜怅不舒，纷此怀抱恶。山灵如好我，欲为一开拓。清晨扫昏翳，宛若钩帘幕。放出九芙蓉，森然罗碧落。五老俱拱立，馀峰互参错。咫尺对台署，一一见头角。飞流泻玄厓，朝霞曜丹崿。使我烦虑清，王事亦毋怍。如逢李谪仙，招饮杜荀鹤。飘飘凌太虚，狂吟振寥廓。㢮张有至理，匪耽山水乐。
青阳察院
作者：陈桭
朝代：明
体裁：古风

停骖憩青阳，夕雨暗林壑。九华近不见，云气杳绵邈。未遑陟幽胜，历历询民膜。中夜怅不舒，纷此怀抱恶。山灵如好我，欲为一开拓。清晨扫昏翳，宛若钩帘幕。放出九芙蓉，森然罗碧落。五老俱拱立，馀峰互参错。咫尺对台署，一一见头角。飞流泻玄厓，朝霞曜丹崿。使我烦虑清，王事亦毋怍。如逢李谪仙，招饮杜荀鹤。飘飘凌太虚，狂吟振寥廓。弛张有至理，匪耽山水乐。
题叶继武秋官墨竹
作者：陈桭
朝代：明

秋台仙郎美如玉，筼筜旧种金溪曲。密疑晓雨暗湘皋，乱与春云散淇澳。迩来阊阖逞琅玕，粉署凝碧涵秋寒。朝回爱此半窗绿，何必江南千万竿。翔鸾翥凤舞旌节，一榻清风无暑热。坐久飒然尘虑消，吟成顿觉襟怀洁。我家潭边万玉林，别来霄汉岁华深。披图展玩动遥思，与子岁寒同此心。
题扇寄叶与中都宪时赞军窾外
作者：陈桭
朝代：明

同年踪迹恨西东，远意聊将一箑风。好似昔人挥白羽，坐令沙漠虏尘空。
题青云一骑卷送邵振声会试春官
作者：陈桭
朝代：明

忆昨联骑榕城东，意气相许相磨砻。蒙恩叨乘桓氏骢，乘之愧未苏民痌。君家枥上八尺駥，骨相岂与凡马同。铁花连钱雾作騣，霜蹄抹电珠汗红。近逢伯乐鉴别公，七千云路杳莫穷。缥缈迥与天门通，彩丝簇辔光茏葱。腾骧蹀躞追飘风，吴门一见气若虹。仆夫晓秣何匆匆，青云此去推豪雄。渥洼奇种皆避锋，解鞍剪拂趋瀛蓬。于时春色方融融，九重宫阙切昊穹。金银闪烁朝曈曈，振鬣骄嘶达圣聪。玉阶牵过回重瞳，赐浴龙池绛帕笼。直入第一天闲中，回头冀北群已空。人言此骑真游龙，待予复命蓬莱宫。云衢并辔摇玲珑，共展逸足收奇功，庶几上答皇恩隆。
删严咏暑
作者：陈梁
朝代：明
体裁：七言律诗

数竿修竹径新开，容膝吾安禦暑台。懒未晒书愁伏断，閒方煮茗待僧来。谈禅浅亦恬生死，说梦空能任蹋跆。徒自苦无康济法，耳听得过口衔杯。
别徐陵如
作者：陈梁
朝代：明
体裁：五言绝句

郁气结为山，自欲拔去发。不见徐陵如，如无天上月。
寿王叟
作者：陈梁
朝代：明
体裁：古风

竹隐居士不入市，手易一编三截韦，颠毛下垂不复理。于埘有鸡阑有豕，床头有酒清且旨。对竹衔杯聊自喜，田舍翁愿已足矣。人生大都百年耳，叟今四百四十几。甲子壮夫之颜小儿齿，南宫注名从此始。
杜门言怀二首·其一
作者：陈梁
朝代：明
体裁：古风

清泉煮白石，二旬苦未熟。名醴引无数，水晶盐作肉。外稿如木死，密藏学虫伏。怀人固妄同，对影岂恬独。
杜门言怀二首·其二
作者：陈梁
朝代：明
体裁：古风

刘伦虽不贵，颓然尝自尊。禅阮虽不富，而能妄其贫。何必富与贵，乃可以惊人。人生在适意，适意在率真。
海上看雪
作者：陈梁
朝代：明
体裁：七言绝句

潮留天外听还停，日照沙明布地星。但是青山无不白，只留白塔一山青。
病
作者：陈梁
朝代：明
体裁：五言律诗

人病心尤静，天晴竹更妍。想唯棋客至，妙得酒方传。塞窦忧风仄，推窗喜月圆。了知年命促，姑妄话神仙。
癸巳除夕西湖
作者：陈梁
朝代：明
体裁：五言律诗

残雪碎如苔，寒烟一棹开。白发閒今日，红裙解进杯。鸥来增道伴，山暗笼云回。旅寺仍沽酒，分题得探梅。
劈山
作者：陈梦鹤
朝代：明
体裁：五言律诗

神斧何年劈，双峰竦翠螺。鲜云春自合，隹气夕偏多。影倒崦嵫峪，光回若木柯。群山无与并，天外倚嵯峨。
横渠先生祠
作者：陈棐
朝代：明
体裁：古风

关中多圣灵，儒者昔何疏。孔尼不到秦，博士曾坑除。龙虎争战斗，焚溺及诗书。久之弦诵歇，齐鲁重璠玙。宋世阐文教，生贤近横渠。匡世每谈兵，岂真为穰苴。高明性元远，佛老非崇虚。讲经撤座虎，悟理听鸣驴。绝学真继圣，微言切砭愚。浮名轻簪冕，古服雅儒居。所以濂洛后，关西擅馨誉。我来拜祠下，一停恤使车。祠荒有蔓草，遗像犹俨如。我问程朱裔，博士出乘舆。谁能引此典，请之承明庐。
宿金山海潮轩送陈贞父
作者：陈楫
朝代：明
体裁：五言律诗

寺刹临鲛室，孤峰峙海门。浮云千仞碧，落日半江昏。白雪怜巴调，青山惜酒尊。明朝相忆处，只在海潮轩。
咏蛙
作者：陈槐
朝代：明
体裁：五言绝句

井甃秋水清，不论公私鸣。坎窞未平处，还须听尔声。
西湖怀古
作者：陈正蒙
朝代：明

曾随蜀道上青天，万里罗浮更叩玄。桂酒酿成堪乐圣，糁□□罢好逃禅。半生学士真奇遇，前世德云有夙缘。罗带水边山似剑，月明何处挟飞仙。
寻八愚旧迹
作者：陈正谊
朝代：明
体裁：五言律诗

十年溪上意，怀抱何殷殷。如此山川秀，自传冰雪文。小桥横野色，乱石带寒云。我欲采高隐，遗踪不可闻。
如梦令
作者：陈氏（平生室）
朝代：明
体裁：词

欲访桃源有渡。要上瑶台有路。浑似小蜘蛛，却被柔丝牵住。难去。难去，惆怅落花微雨。
荷叶杯
作者：陈氏（平生室）
朝代：明
体裁：词

不料檀郎欲去，私期。愿作燕双飞。他生与尔画梁栖。痴么痴。痴么痴。
谒金门
作者：陈氏（平生室）
朝代：明
体裁：词

春欲暮，帘外落红无数。斜倚曲阑浑不语，笑看双燕舞。惆怅夜来风雨，吹散满城花絮。一段夕阳留不住，马嘶芳草去。
醉公子
作者：陈氏（平生室）
朝代：明
体裁：词

绿窗残梦醒。雾重花如瞑。晓起宝帘垂。湿风吹雨丝。镜台梳洗懒。罗胜同心绾。低语嘱双鬟。香残箫局寒。
书怀
作者：陈氏（李昂妻）
朝代：明
体裁：七言律诗

游宦江湖已有年，归来晦迹爱林泉。自知学道疏人事，每为搜诗减夜眠。开户欲寻芳草地，捲帘愁对杏花天。肯将俗事萦怀抱，须向山中作女仙。
朱夫人静庵许来访竟不见过作此以寄
作者：陈氏（李昂妻）
朝代：明
体裁：七言律诗

美人曾约来相访，底事云軿竟不过。深院雪消芳草绿，小园风过落梅多。欲餐白石先投药，爱写黄庭不换鹅。我欲共君修大道，他年铜狄再摩挲。
睡起
作者：陈氏（李昂妻）
朝代：明
体裁：七言律诗

旭日晖晖上枕屏，芙蓉衾暖梦初醒。银钩半捲鲛绡帐，玉醴新倾琥珀瓶。梅树结胎惟露紫，竹枝含影尚馀青。冻蝇无力飞还堕，又挂蛛丝入短棂。
秋兴二首·其一
作者：陈氏（李昂妻）
朝代：明
体裁：七言律诗

小塘蒲柳渐萧疏，露滴银床下井梧。隐去陶潜恋松菊，归来张翰忆莼鲈。雨收残暑蝉声咽，风送新凉雁影孤。每为悲秋减怀抱，任教香冷博山炉。
秋兴二首·其二
作者：陈氏（李昂妻）
朝代：明
体裁：七言律诗

江上浮云幛碧空，乱山愁锁夕阳红。边城画角吹残日，野寺疏钟度晚风。梧树着霜飘败叶，菊花经雨发寒丛。愁多倦写蝇头字，坐倚胡床看塞鸿。
秋夕
作者：陈氏（李昂妻）
朝代：明
体裁：七言律诗

水滴铜壶夜漏停，楼头月午睡初醒。丹炉养药重添火，小阁焚香再礼星。摵摵风声飞坠叶，辉辉灯影照寒屏。拥衾忽尔成奇梦，直驾长鲸过洞庭。
秋夜
作者：陈氏（李昂妻）
朝代：明
体裁：七言律诗

霜染枫林几树红，碧天云散月如弓。十年游览江湖外，一枕逍遥梦寐中。到处山河多禹迹，满城冠服有唐风。愁怀清思难逍遣，四壁啾啾聒夜虫。
赠五台尼姑云秀峰
作者：陈氏（李昂妻）
朝代：明
体裁：七言律诗

贝叶翻经下五台，翛然飞锡到天台。钵分甘露沾三界，手散昙花遍九垓。机事忘时心地豁，真空悟后性田开。何当得遂参禅约，不二门中任往来。
高邮
作者：陈氏（李昂妻）
朝代：明
体裁：七言律诗

萧萧芦苇拂长堤，野色秋光总入题。木落山空云影薄，天高水阔浪痕齐。商船泊岸牙樯密，旅馆招人酒旆低。一片孤帆随鸟没，又闻柔橹夕阳西。
山行晚宿废刹
作者：陈民俊
朝代：明
体裁：七言律诗

层峦已度未黄昏，信马垂鞭历几村。十里松声沈野寺，万峰寒色薄山门。断碑文字苔全蚀，破庑丹青画半存。钟鼓香镫俱不事，可怜閒杀白头髡。
憩莲花庵访周涵海
作者：陈民俊
朝代：明
体裁：七言律诗

僻径荒苔石磴赊，北楼遥对北窗斜。池莲霜早无全叶，篱菊秋残有剩花。钟起隔林邻佛宇，舟横断岸识渔家。午斋未便来香积，閒坐湖干数落霞。
日月湖竹枝词·其一
作者：陈民俊
朝代：明
体裁：词

郭里天开日月湖，楼台岛屿俨仙都。近闻点缀堪图画，一曲能如旧鉴无。
日月湖竹枝词·其七
作者：陈民俊
朝代：明
体裁：词

湖边负郭水田多，春雨农家一笠蓑。夜静试凭高处听，最销魂是唱山歌。
日月湖竹枝词·其三
作者：陈民俊
朝代：明
体裁：词

踏青醵解杖头钱，细草新堤可醉眠。岙底渔家閒晒网，不知何处有湖鲜。
日月湖竹枝词·其九
作者：陈民俊
朝代：明
体裁：词

名园遥接日湖头，飞盖曾随公子游。会说内祠先相国，不知太傅本风流。
日月湖竹枝词·其二
作者：陈民俊
朝代：明
体裁：词

尚书桥畔秘书祠，中有玄宗御制诗。岁岁仲秋明月夜，湖亭群集唱新词。
日月湖竹枝词·其五
作者：陈民俊
朝代：明
体裁：词

春山衔日半城隈，寒食家家扫墓回。游屐但闻箫鼓近，合群争向水门来。
日月湖竹枝词·其八
作者：陈民俊
朝代：明
体裁：词

湖中碧沚水粼粼，司马当年此肃宾。近日园林萧瑟甚，双扉深阖谢游人。
日月湖竹枝词·其六
作者：陈民俊
朝代：明
体裁：词

拗花名处自何年，陆浑山庄胜辋川。隔岸垂杨堪坐钓，水窗长系孝廉船。
日月湖竹枝词·其十
作者：陈民俊
朝代：明
体裁：词

扬雄泛赏柳依亭，岸圯亭荒柳不青。遗墨至今人竞宝，翛园无复草玄经。
日月湖竹枝词·其四
作者：陈民俊
朝代：明
体裁：词

水云亭子四宜楼，楼外烟波亭外舟。官府宴宾游不得，轻桡移泛蓼花洲。
暮春游泌水
作者：陈民志
朝代：明
体裁：七言律诗

城南春尽见飞花，细草平沙一望赊。近水云霞淮海势，隔邻烟火野人家。桥边柳色流莺啭，郭外钟声古寺斜。吏隐偶从休浣得，马蹄何惜踏青沙。
送长世安世二子读书焦山
作者：陈永年
朝代：明
体裁：五言律诗

鹤丘尘不到，子去下帷初。练影春临帖，潮声夜读书。两峰青玉案，双树绿云居。爱日悲亲老，分阴事拮据。
饮朝阳庵
作者：陈永年
朝代：明
体裁：五言律诗

独领春山约，平分佛日閒。竹行青玉坞，花坐碧桃湾。近海气成市，连云僧闭关。鸟啼如劝酒，不肯放人还。
夜至孙子长山斋
作者：陈汝修
朝代：明
体裁：五言律诗

空山明月静，宿鸟夜惊呼。叶地履声乱，霜林烛影孤。丛岩悬坠石，野水漫平芜。梅信今年早，凭君借一区。
白云洞
作者：陈汝修
朝代：明
体裁：五言律诗

径转人疑堕，烟深路欲遮。危峰挂星汉，古洞走龙蛇。积露蒸初日，枯藤钩落花。可怜一尊酒，相对煮芹芽。
一剪梅
作者：陈汝元
朝代：明
体裁：曲

千树湘桃隐暗香。欲问刘郎。何处刘郎。薰风拂柳控寒房。肠断萧娘。梦断萧娘。
一剪梅
作者：陈汝元
朝代：明
体裁：曲

游丝曳楫欲长征。鬓自星星。泪自盈盈。天街小雨洗青萍。苦走风尘。无限离情。
一剪梅
作者：陈汝元
朝代：明
体裁：曲

画楼百尺滑流莺。欲扫眉痕。泪湿眉痕。不堪朝雨浥轻尘。举目长亭。怕见长亭。
一封书
作者：陈汝元
朝代：明
体裁：曲

荒投旅鬓秋。日日悲看水独流。蒙恩一命留。羡君家侠气英风寄蒯缑狼牙早散三千众。燕颔当封万里侯合前鲍。
一封书
作者：陈汝元
朝代：明
体裁：曲

阶前拜我侯。焚券分金濊泽留。非关责后酬。市义应怜人白头。数椽相让君良厚。一饭忘恩我自羞。合：甲兵收。话绸缪。草草相逢两意投。
一撮棹
作者：陈汝元
朝代：明
体裁：曲

愁肠裂。寄语到天涯孙儿。你遇着公公呵。。桑柘影斜。日办归槎你去对爹爹叔叔说。。看青鬓鹭序上显才华。王：花愁并柳惨。怨无涯。长亭畔泪洒沾罗帕。迈：魂断也一带晚山遮。魂断也一带晚山遮程先下王迈后下。
一江风
作者：陈汝元
朝代：明
体裁：曲

坡上：度流年。幔卷春风转。回首时光变。望乡园千里莺花。半入苍痕远。愁来掩镜看。愁来掩镜看。翻书泪未乾。叹梁间又乳新来燕。
一江风
作者：陈汝元
朝代：明
体裁：曲

路悠然。转觉长安远。暮雨迷庭院。落花前掩袖颦眉。无耐红潮溅。春流咽玉川。春流咽玉川。宫云湿碧泉。繁花偏向瑶京艳。
七娘子
作者：陈汝元
朝代：明
体裁：曲

凄凉又值同云候。寄孤身冷落鹴裘。银海生花。玉楼起粟。竹炉相对添僝僽。
三学士
作者：陈汝元
朝代：明
体裁：曲

碧柳筵前春酒进。扁舟已促行程。堪嗟击缶千秋壮。莫道挥毫两鬓星。合：祖别临岐愁耿耿。看归来衣锦新老程合。
三学士
作者：陈汝元
朝代：明
体裁：曲

细雨孤灯愁只影。不堪闻肠断猿声。离怀总付春流咽。别恨羞看叠嶂青合前仆。
三学士
作者：陈汝元
朝代：明
体裁：曲

老大徒悲泉石隐。他年进退难凭。总然日月双蓬鬓。不负乾坤一草亭合前王。
三段子
作者：陈汝元
朝代：明
体裁：曲

无端起愁。恨萋萋繁霜顿秋。何须怨尤。料溶溶浮云便收。明朝拟候长杨漏。忠冤难向明庭剖。只得把手孤悽。有泪空流。
三段子
作者：陈汝元
朝代：明
体裁：曲

豺狼肆谋。这诗章偏来浪搜。鸾凰被囚。这冤怀何时便勾。堪怜同室人相斗。扁舟浪起魂相搆。你看眯目糊心。谁念忠猷。
上马娇
作者：陈汝元
朝代：明
体裁：曲

耀门闾有小儿曹。呀。日下正逍遥。你等閒忘却前生约。待谁识旧禅袍。
下山虎
作者：陈汝元
朝代：明
体裁：曲

龙鳞空触。鲸甲惊秋。盆覆冤谁照。难沾帝泽优游。做不得渭水英雄。反学了湘潭怨尤。想双鲤缄书泪自流。到不如濠上忘机彀。日在鼍宫蛟薮。终难振鬣西江口。看鱼肠自羞。岂是长铗歌声丙穴愁。
不是路
作者：陈汝元
朝代：明
体裁：曲

千里奔程。索尽狂词岂六丁。校：门上人那里。坡：使者到此何干。校：从容听。官家有旨逮苏卿。坡：为着何事来。校：莫逡巡。更搜诗句为凭證。速负书囊带月行。坡：魂难定。如今应落山鸡阱。孤忠空劲。孤忠空劲。
不是路
作者：陈汝元
朝代：明
体裁：曲

寄语黄堂。衣钵从今向外方。还传上。不能执手话衷肠我有书一纸。劳你带去。。恨偏长。匆匆别去西湖上。但递相思纸半张。琴：敢问禅师。几时又会。佛：应难量。浮萍踪迹多漂荡。何时合掌。何时合掌。
不是路
作者：陈汝元
朝代：明
体裁：曲

恩满金华。紫马春残踏落花。馀寒惹。旧时庭院柳重遮报与太奶奶知道。太老爷官授秘省校书郎。不久就回。大爷二爷同授翰林学士。特撤金莲宝烛。送归私第。姑爷也中了。。烛光斜。桃花春水筵初罢。宠及东床更可誇特差小人来接大夫人并大官人进京。。舟如画。蛾眉休恋荼蘼架。快游都下。快游都下。
不是路
作者：陈汝元
朝代：明
体裁：曲

才罢春妆。去访东家女伴行。堪悲怆。珊瑚梦醒泪沾裳自家一时醒悟。祝发为尼。蒙苏爷分付。去朝云家说媒。未知肯否。。问红窗。风流聘入铜台上。未审花枝肯出墙。佛做背后抱住介琴惊介：是那个。佛：是我琴怒介：出家人休得如此。。骚和尚。桃花岂为葫芦撞。是何形状。是何形状。
东峰晴空
作者：陈汝元
朝代：明
体裁：五言律诗

东峰藏古寺，风捲湿云轻。肥绿沉烟树，遥青压石城。藤萝留晚照，钟磬报新晴。坐久閒花落，嘤嘤听鸟声。
东瓯令
作者：陈汝元
朝代：明
体裁：曲

怜孤树。怯晚萱。万里相思各一天。白头犹喜人强健。骨肉重相见。寒灯偏觉笑声喧。杯酒醉风前坡。
东瓯令
作者：陈汝元
朝代：明
体裁：曲

枫凝血。草含秋。愁深如病酒。青猿泣雨黄昏后。宽褪芙蓉扣。孤云乱树阻归舟。肠断一登楼。
东瓯令
作者：陈汝元
朝代：明
体裁：曲

离千里。恋一官。杳杳家乡玉垒边。扁舟欲遂鱼虾愿。犹被鹓行绊。不知何日整归鞭。一笑出风烟。
临江仙
作者：陈汝元
朝代：明
体裁：曲

外扮程伊川深衣角巾众扮仆上程：太极图中生意好。鸢鱼机趣滔滔。渊源夙仰泰山高。图书谁作主。天地属吾曹。
临江仙
作者：陈汝元
朝代：明
体裁：曲

末上：词曲元人称独步。到今户叶宫商。夷坚艳异总荒唐。何如苏学士。才节世无双。赤壁一游閒事耳。生平梗概宜详。金莲新谱慢铺张。未能追雪调。聊取佐霞觞。
么
作者：陈汝元
朝代：明
体裁：曲

客泪沾风。乡云入梦愁怀重。敢叩铜龙。要把孤忠控。
乔合笙
作者：陈汝元
朝代：明
体裁：曲

想浮生矇昧。想浮生矇昧。谁辨雄雌。问前生难解红莲真谛。旧花香休猜露水枝。禅关总玄偈。叹人间流沛。这题诗岂意遭狐尾。因缘果报。这其间永劫难逃避。南天莫滞。西方可归。蜗名蝇利千秋戏。休被红尘萦系。共向青山去。何异邯郸寤。
二犯傍妆台
作者：陈汝元
朝代：明
体裁：曲

恩波曾出九重天。阶前双玉。早已奋鹏抟老夫见机。因而勇退。二子遭谤。闻已左迁。轼儿出守临安。辙儿理刑河内。。武林远谪三闾怨。河洛荒投六月寒。门前柳长迎彭泽。径里花香筑辋川婿女两人还在京师。。奄奄弱息。瑶都暂安。不堪千里各风烟。
二犯傍妆台
作者：陈汝元
朝代：明
体裁：曲

清宵泪滴玉栏杆。何日里白头斑袖。携手笑灯前大儿呵。。栖迟灵鹫消雄态次儿呵。。漂泊长沙怨少年幸得老相公回来了。。不闻鹓鹭长安漏。喜泛鱼虾震泽船。潇潇白发。家园暂安。馀生聊寄锦江边。
二犯江儿水
作者：陈汝元
朝代：明
体裁：曲

云：琼楼妆晓。正百尺琼楼妆晓。看青青湖外草。怕蜂窥帐底。燕掠花梢。倩龙池和凤沼。寡鹄望秦箫。孤鸾怯楚腰。黛绿慵挑。金粉羞调。卸朱徽银甲小。巫山梦遥。怕难寻巫山梦遥。湘江春杳。有谁怜湘江春杳。枉教人背鞦韆珠泪暗抛。
二犯江儿水
作者：陈汝元
朝代：明
体裁：曲

徽音清俏。听缥缈徽音清俏。似求凰声韵好。这梅窗夜话。兰操春调。和朱弦风外袅。流水写轻绡。高山逼绛霄。音入蓝桥。响振琼瑶。却是羡焦桐一曲巧。芳心顿消。问卿家芳心顿消。幽怀偏绕。叹文君幽怀偏绕。最堪悲是罗衫万点泪浇。
二郎神
作者：陈汝元
朝代：明
体裁：曲

人归后。记当初绿肥红瘦。到如今十月寒花霜缕透。寻鱼问雁。兰苕独拥危楼。一串啼痕香�溜。凭谁诉烟销金兽。冷飕飕。问浪子天边。何日刀头。
二郎神
作者：陈汝元
朝代：明
体裁：曲

啾啾。珠凝带上。香湮袖口。肠断啼猿悲卯酉。朱颜薄命。西风万里荒投。我鼠阚寒灯还自守。重门掩黄花同瘦。看床头。一派流波。浸着箜篌。
五供养
作者：陈汝元
朝代：明
体裁：曲

瑶琴欲碎。宝镜无辉。环佩空归。楚山云外断。蜀国望中迷。况是深宫腰细。却难禁霜雕风殪。相公呵。马嘶惊蝶梦。夫人呵。鸾舞恨蛾眉。真是两处相思。一般萦系迈。
亭前柳
作者：陈汝元
朝代：明
体裁：曲

浪子滞归鞭。少妇怯红颜。他锦衣归未得。我倦眼望将穿合前老携仆上。
亭前柳
作者：陈汝元
朝代：明
体裁：曲

白首老风烟。解组返林泉。我孤鸾空对舞。他驷马未闻旋。合：自怜。双鲤音无见。离恨难传。知甚日大刀环。
会河阳
作者：陈汝元
朝代：明
体裁：曲

风雨萧条。衡门暂留。黄齑白饭度春秋。既完口食。身居聊且悠优。儿郎倘是归来候。何须雪夜蛾眉斗。何须雪夜骊珠溜。
似娘儿
作者：陈汝元
朝代：明
体裁：曲

坡云过同上：细雨滴残秋。盼迢遥千里含愁。潇潇云缕抛红豆。问瓜期何日。赐环梦断。赋鵩还羞。
佛岩凉夏
作者：陈汝元
朝代：明
体裁：五言律诗

断崖横古庙，深谷泻寒流。匿日千山冷，团阴六月秋。不知金气伏，疑似火云收。此水清还冽，偏宜注玉瓯。
倾杯玉芙蓉
作者：陈汝元
朝代：明
体裁：曲

十二栏翠色凝。望断天南信。猛堪怜雨过莲房。红满榴裙。调咽银筝。湘帘日送花枝迥。宝篆香消烟缕沈合前坡。
倾杯玉芙蓉
作者：陈汝元
朝代：明
体裁：曲

玉簟惊凉永昼清。绝胜蓬莱境。还堪恨椿树含愁。萱草凝怀。棣萼悬情。我这里清风半护珊瑚隐。他那里斜照偏添石壁惊。合：金荷进。笑天涯游子。问何时一鞭风雨杜鹃城王云合。
元和令
作者：陈汝元
朝代：明
体裁：曲

这两个俱搴锦标。舞双双斑衣好。准备着封章菽水与粱膏。尽年华承欢暮朝。有一日云残月缺。絮捲花消。等氤氲风一扫。
六犯宫词
作者：陈汝元
朝代：明
体裁：曲

坡：名题玉署。恩传宝殿。渐觉宦情慵懒。凄凉无绪。寒窗自著琼篇。迈儿。你叔叔入朝未回。可去门首一候。迈：晓得。下介坡：细雨床头湿。孤云镜里閒我在京中呵。。怀金黛。想玉鬟。旧时风味尚依然。云笼宝髻凭谁掠。月觑纱窗只自眠。佳人携手。风情转添。相逢重问巫山淡。向灯前。低言挽袖。欲试旧花砖。
六犯宫词
作者：陈汝元
朝代：明
体裁：曲

高堂景暮。长安天远。曾问白头庭院。萱花凝翠。偏忻善饭堂前。马足淹春雨。蛾眉破晓烟相公。我在家中呵。。閒青粉。冷翠钿。梨花门掩度芳年。春风帐里眉谁画。永漏灯前影自怜。坡：且喜迈儿稍长。曾入小学否。王：儿郎头角。曾亲蠹编。晴云遥望蓬莱殿。舞翩翩。罗衫半幅。含笑向金砖。
凤凰阁
作者：陈汝元
朝代：明
体裁：曲

章上：琼楼玉殿。日对君王面。年来眼底妒奇才。暗地装机设陷。欲酬心愿。便恣意倾排逞舌尖。
出队子
作者：陈汝元
朝代：明
体裁：曲

朱宫梵殿。朱宫梵殿。五色晴云画栋鲜。清钟声里鹤参禅。香烟半绕焰摩天。慧日和风。一道纷然。
出队子
作者：陈汝元
朝代：明
体裁：曲

沙堤春晓。沙堤春晓。五色晴云宝焰娇。香烟千缕惹宫袍。喜向铜螭弄彩毫。遥见天庭。一片仙韶。
出队子
作者：陈汝元
朝代：明
体裁：曲

簧调笙沸。簧调笙沸。一派娇莺唤柘枝。西湖咫尺紫云迷。十里花香上酒卮。遥看高峰。一道霏微。
刘泼帽
作者：陈汝元
朝代：明
体裁：曲

临行休更成凄断。且宽怀各整雕鞍。飞花半逐斜阳片。赐金环。重上明光殿众。
刘泼帽
作者：陈汝元
朝代：明
体裁：曲

相逢不久还分散。看鸿翎两处盘桓。桃花怕滴珠如霰。翠衣斑。潦倒新亭怨。
刮鼓令
作者：陈汝元
朝代：明
体裁：曲

三刀治绩扬。节悬鱼颂素羊。敢把朝廷来讥讽。抹月批风聊自徜。手足义偏长。愿褫臣职归林莽。好将缧绁孤臣放。莫教风雨断人肠。
刮鼓令
作者：陈汝元
朝代：明
体裁：曲

他道是圣德似春光。恨愚臣身自亡。最苦百年难了债。十口无家泪雨汪。白骨向山藏。他时夜雨神还怆。与君今世相亲傍。来生更结弟兄行。
刮鼓令
作者：陈汝元
朝代：明
体裁：曲

他道是惆怅柏台霜。动琅珰月向窗。梦绕云山心似鹿。魂魄如鸡怖火汤。犀角是儿郎。牛衣身后兰闺望。神游他日知何向。浙江西去葬桐乡。
刮鼓令
作者：陈汝元
朝代：明
体裁：曲

苏辙奏堂皇。念臣兄沐宠光。灾起诗词投犴狴。罗摭谁怜裂痛肠。六月恨飞霜。便毫挥珠玉岂为嘲谤。愿吾皇威霁春阳盎。莫令冤泪涴衣裳。
剔银灯
作者：陈汝元
朝代：明
体裁：曲

云烟外青煤还细。波涛里红妆顿翳。高堂未罄承欢志。喜今日双鸾重聚合前迈过拜见老程介。
剔银灯
作者：陈汝元
朝代：明
体裁：曲

儿年少发痕惊翠。皇恩重衣纹染紫。慈帏远隔频挥涕。喜今日牵衣相会合前内云。
剔银灯
作者：陈汝元
朝代：明
体裁：曲

穷荒去惭违桑梓。晨昏隔未供菽水。从离膝下长无寐。喜今日鶤鹏联翅合前迈过拜见王介。
剔银灯
作者：陈汝元
朝代：明
体裁：曲

自当日黄冈留滞。更相遭丹崖颠沛。金环幸得皇朝赐。喜今日再完莲谛。合：荣归喜。春风彩衣。消旧怨花香酒卮。
北出队子
作者：陈汝元
朝代：明
体裁：曲

好教人冠中发指。看猛趫趫龙马飞。管教他青萍血染杜鹃衣只趁俺将军八面威。呀。教他们狭路难回避下介章上。
北刮地风
作者：陈汝元
朝代：明
体裁：曲

呀。俺只见树梢头日渐西。走尽了野路崎岖。避不得滴溜溜汗雨沾衣湿。影萧萧风起骢蹄。怒轰轰霜横龙尾。看看的赶着奸回。他那里蜂未窥。蝶未知。那晓得我除奸天使。谁着他陷忠良将圣主欺。俺这里不平鸣早已跷蹊下章上。
北喜迁莺
作者：陈汝元
朝代：明
体裁：曲

谁识俺怀忠挟义。非是我閒弄虚脾。追也么思。顿省得当年豪致。因此上贯日长虹猛欲飞。休相滞。远望着前途旌旆。好一似旧识威仪。
北四门子
作者：陈汝元
朝代：明
体裁：曲

笑伊家昔日多权势。到到到到今朝何处归。章：大王。我止有空囊。别无长物。鲍：谁要你腰间十万青蚨气。只斩你肆奸凶老头颅不免数落他一番。拽到前途。杀他未迟。。你位儿太高。心儿太欺。附权臣谁知灾祸起。到如今冤儿又寻。债儿又催。管向着刀头做鬼扯下介坡云过同上。
北寄生草
作者：陈汝元
朝代：明
体裁：曲

看凤尾槽新。拨品龙香弦已增。归舟数字惊魂迸。花绦半缕相思病。纶袍一曲风流性。又不是云霞十里寂寥天。还胜却画图五月清凉境。
北对玉环带过清江引
作者：陈汝元
朝代：明
体裁：曲

江上风清。门前遇故人。屋里云生。湖中脍玉鳞。初试越罗新。还妆画榜行。鱼钓靴刀相逢幽梦醒。朝曦迎客繁华境。潋滟晴光映。黄帽雨中游。白苧閒时听。把西湖比西子真堪并净丑扮校尉持手扭上。
北尾
作者：陈汝元
朝代：明
体裁：曲

少年家自有鶤鹏志。望长安剑气横飞。料四海英雄只有咱共你各下。
北折桂令
作者：陈汝元
朝代：明
体裁：曲

大江东涌浪惊涛。只见龙窟银妆。蜃阙烟飘。问前途泪喷狂澜。雪捲秋潮。你道出樊笼冲天一鹗。谁知罹弓弦泣露孤雕。更有尘嚣。蜕羽难逃。除非是濯足江湖。闪魄林皋。
北收江南
作者：陈汝元
朝代：明
体裁：曲

呀。谁没个参禅的伎俩呵向碧落好飞翱。端只为爱河欲海起波涛。名缰利锁不能逃。这尘缘怎消。何日里乘风驾鹤上层霄。
北新水令
作者：陈汝元
朝代：明
体裁：曲

几年梦里蜕蜉蝣。笑迷途谁人回首。飘零龙蜃窟。出入凤凰楼。误却真修。误却真修。红莲谛难参透。
北新水令
作者：陈汝元
朝代：明
体裁：曲

暮秋光景冷潇潇。片帆飞顿惊寒峭。凭虚瞻雪海。羽化隐银桥。满目风涛。到不若归来好。
北水仙子
作者：陈汝元
朝代：明
体裁：曲

快快快快走如飞。早早早早一似雪积长空夜破围。章：前面好似苏学士模样鲍：果然是也。。他他他他做了鹏鹗横秋。你你你你做了蛟龙失水。坡：鲍少年。你从那里来。这是章丞相。何故拿着他。鲍：我我我我趁风行载月归。笑笑笑笑着他诋凤为鸱。要要要要除却了鼓舌摇唇狐媚儿。章：愿学士垂情旧好。申救残生。坡：他政府相倾。虽非朋友之谊。曲江同宴。实有昆弟之情。况已左迁。未应显戮。乞推薄分。望霁雄威。鲍：道道道道如今泄却当时气。饶饶饶饶过了血染旧朝衣。
北沽美酒带太平令
作者：陈汝元
朝代：明
体裁：曲

凤皇楼。班行晓。翡翠屏。姻缘好。风流尽可供谭笑。试看吸露花凝霜草。只怕染秋光易槁。怎能勾春色长娇。问天边孤鹤。但转盼向层云了。恁呵直待途穷日暮。钟鸣漏晓。呀。这其间谁识破今日根苗。
北混江龙
作者：陈汝元
朝代：明
体裁：曲

道受尽了掀天浪涛。江州血泪洒虹毫。弄得你三更乱雨。万里惊潮。只落得云袖伤秋停玉管。盼不到霜靴待漏珥金貂。恨回波一望蜃楼高。惊魂千派鼍宫晓。受用的蛮烟瘴雨。蹉过了月夕花朝。
北清江引
作者：陈汝元
朝代：明
体裁：曲

醉游赤壁攀虬豹。好把灵均吊。还将碧落参。犹被红尘扰。惟愿你掷华簪游旧岛。
北点绛唇
作者：陈汝元
朝代：明
体裁：曲

丑扮鲍不平携众戎服上：紫铁横戈。黄金细锁。英风播。宝剑摩挲。长啸函关破。
北醉花阴
作者：陈汝元
朝代：明
体裁：曲

猛将雄兵傍江水。笑吾侪英风侠气。惟愿得千骑散。众军驰。解弓刀去佐边陲。方表男儿志。投宝剑。向龙堤。怕做了丰城埋迹。
北雁儿落带凯歌回
作者：陈汝元
朝代：明
体裁：曲

来往着蓬莱桂驭遥。归宿着瀛岫松虬小。全不学凡鸟奔驰日夜劳。也不受人世弓和缴。他是守清虚爱寂寥。也不去觅鸾衾剪凤翘。羞鼓鶤鹏翅。长随龙虎窑。也不屑闻野鸣皋。敞衣长伴商山皓。不染炎嚣。却彊如寻枝怖鸽号。
北驻马听
作者：陈汝元
朝代：明
体裁：曲

玉帽笼头。怕乌兔双丸天外走。金章系肘。恁凫鸥两翅水中浮。千茎白发顿生愁。彩云易散琉璃剖。叹浮生谁不朽。早教人梦里悲苍狗。
十二时
作者：陈汝元
朝代：明
体裁：曲

南冠空自愁。奈极目苍云远岫。衣上蒙尘。管中生僽。日夕含啼。况复伤秋。看肠断西风时候。
南侥侥令
作者：陈汝元
朝代：明
体裁：曲

华亭空洒泪。卫驾谩相邀。怎做得十万扬州长不老。到不如伴蒲团过几朝。
南倒拖船
作者：陈汝元
朝代：明
体裁：曲

提槊戟。弄干戈。威加海外似天魔。似天魔。一派英风摇社稷。千秋壮气震山河。震山河。谭笑青萍归路远。清笳万里和铙歌下坡云过同上。
南双声子
作者：陈汝元
朝代：明
体裁：曲

驩遭值。驩遭值。蝼蚁命。劳相释。承恩德。承恩德。犬马报。知何日。程途急。程途急。马行疾。马行疾。感惠忘雠。抚今痛昔。
南园林好
作者：陈汝元
朝代：明
体裁：曲

寄人生蜉蝣暮朝。笑荣名猕猴舞招。奈被风尘纷扰。知甚日解金貂。知甚日解金貂。
南步步娇
作者：陈汝元
朝代：明
体裁：曲

兰桡桂楫随波棹。秋水连天灏。谁人谱洞箫。菊秀兰芳。佳人空悼。幽壑舞潜蛟。回头方识烟霞傲。
南江儿水
作者：陈汝元
朝代：明
体裁：曲

愿戴凫鸥笠。羞簪鹓鹭翘。扁舟欲向荆溪老。堪悲日月笼中鸟。何时放翮栖山岛。雅意参求道妙。做不得桂树风吹。更难言莲花泥淖。
南滴溜子
作者：陈汝元
朝代：明
体裁：曲

长途里。长途里。泥深草湿。愁肠断。愁肠断。天昏地黑。看郊外苍云四起。凄凉泪满衣。匆匆里旧事重题。羞颜难洗下介鲍上。
南滴滴金
作者：陈汝元
朝代：明
体裁：曲

烟迷野寺僧归急。日暮深林鸟飞疾。天涯瘦马衔残辔。悔劳心。羞往迹呀。方才年少追来也。。怕是强梁追逼区区。此命应教掷。此命应教掷。临崖控马知何益。
南画眉序
作者：陈汝元
朝代：明
体裁：曲

一望楚天迷。想瑶京浮云蒙蔽。念孤臣千里。疋马秋归那章子厚呵。。朝堂上嫁毒袅鸱。仕途中阴爻硕鼠。休教提起撩人意。顿洒英雄眼泪下介鲍上。
南画眉序
作者：陈汝元
朝代：明
体裁：曲

眼血谩淋漓。看山头烟迷苍树。想当初人遭颠沛。到如今自受流离。说不得笑骂由人。怎避得揄揶有鬼。鲍上：前面官长可是苏学士么章：俺是章丞相。。何人重问穷途骑。全不似故交踪迹。
南鲍老催
作者：陈汝元
朝代：明
体裁：曲

残云影细。途中梦尚驰。馀雨声催。天半寒犹积呀。前面谁人拽着一个官儿来也。。莫不是绿林豪。赤眉流。黄巾匹。怕惊蛇打草愁将集。亡猿祸木灾还及。侧耳听。停鞭立鲍拽章上。
卜算子
作者：陈汝元
朝代：明
体裁：曲

江湖飘泊多。园径荒芜久。重问霜靴待漏时。不耐闻清漏。
古轮台
作者：陈汝元
朝代：明
体裁：曲

各含悲眼看。顷刻踏危机。一生诗舌偏为崇。孤灯夜雨。枯树寒灰。都付与圜室萤飞。云度天边。黛消闺里。凄凉更有断肠诗。怕依丛炀灶指日间难免诛夷。寄语着堂前白雪。房中红粉。阶边碧棣。回首顿分离。徘徊望。不知何日赦金鸡。
古轮台
作者：陈汝元
朝代：明
体裁：曲

绿窗西。青鸾一缕递支机。芳名已注姻缘簿。花香粉渍。看蝶往蜂来。漏泄春风幽趣。坡：问楚嶂行云。武陵流水。琼箫肯逐路傍儿。琴：料应容易。想多娇肯系红丝。花还并蒂。鸳如交颈。树同连理。早办画蛾眉。轻分付。来朝准备高唐赋。
后庭花
作者：陈汝元
朝代：明
体裁：曲

捣不尽铁河泥颜色好。吹不断四洲沙长慧晓。假饶血肉相瞒昧。来时路不遥。猛相招。九莲儿香绕。三车儿悟超。笑娘行呈妖献笑。跳不出红裙腔调。好回头宿孽儿消。新缘断。旧火烧。度沈沦百尺桥。
哭相思
作者：陈汝元
朝代：明
体裁：曲

顷刻重相携手。好教人血泪双流。
哭虔婆
作者：陈汝元
朝代：明
体裁：曲

旗横淝水。幡悬细柳。叹绝塞黄云。高堂白首。年来空赋宦沈愁。儿童望断归来候。
唐多令
作者：陈汝元
朝代：明
体裁：曲

琴上：红粉坐蒲团。青眉解问禅。随风早是赴长安。又觉秋光零乱。人不在。恨悠然。
唐多令
作者：陈汝元
朝代：明
体裁：曲

老程上：游子客途赊。伤心盼汉槎。远书无雁到云中。隔在盈盈衣带。愁乱草。咽清笳。
啄木儿
作者：陈汝元
朝代：明
体裁：曲

添新怨。理旧愁。欲别儿郎频执手。怕陶潜误却东篱。教刘郎早办归舟。看断云野树羞回首。残花辇路秋光溜。倩谁收。啼珠千点。好寄少年游。
啄木儿
作者：陈汝元
朝代：明
体裁：曲

离千里。寄一州。潦倒西湖閒煮酒。又谁知九尾妖狐。却驱人万火奔牛。灾来平地风波骤。诗题彩管遭谗诟。铩羽西风雁影羞。
啄木儿
作者：陈汝元
朝代：明
体裁：曲

黄金尽。绿鬓秋。况孤帐茕茕独自守。祇承望舞叠斑衣。谁料想泣挂征裘。念孱躯娇养年还幼。风霜鞍马难驰骤。路悠悠。庭帏远访。岂为洛阳游王。
啄木儿
作者：陈汝元
朝代：明
体裁：曲

黄金尽。血泪稠。回首芳菲逐水流。被奸雄虿肆悬河。寄妻孥鸿宿荒洲。东风殢得红颜瘦。枯鳞望断西江口。雨惨云愁咽楚讴。
啭林莺
作者：陈汝元
朝代：明
体裁：曲

殢人风雨侵画楼。望黄冈顿使人愁。芙蓉隔岸霜华透。这相思怕听更筹。风尘奔走。何似餔麋相守。越添忧。垂杨陌上。应悔觅封侯。
啭林莺
作者：陈汝元
朝代：明
体裁：曲

游人何日归渡头。孤云天半悠悠。问衡阳消息何时有。怕寒风透冽鹴裘。应难消受。青鬓潘郎非旧。谩追求。迢迢归路。隔断万山秋王。
喜迁莺
作者：陈汝元
朝代：明
体裁：曲

奇景。难画处翠隐千山。映着湖光冷。五马声嘶。双蛾影细。只为宦沈成病。孤琴响叶朱弦。翠笔淡描冰镜。妆楼晓看荷香十里。猊炉烟烬。
喜迁莺
作者：陈汝元
朝代：明
体裁：曲

迈上：梅霖妒景。看绛染榴屏。绿沈藻井。角黍包金。香蒲切玉。是处龙舟飞竞。蝉声花外新。闻蝶梦床头初醒。向屏山见珠帘缀燕。华堂幽静。
园林好
作者：陈汝元
朝代：明
体裁：曲

吾今去铜堤路迷。关山远金壶水低。羞孤剑遐荒远滞。知甚日返京圻。知甚日访庭帏颍。
园林好
作者：陈汝元
朝代：明
体裁：曲

尊前酒鸰原可悲。风前泪鸿洲谩挥。怎忍得临岐牵袂。知甚日得双飞。知甚日得同栖秦。
夜游湖
作者：陈汝元
朝代：明
体裁：曲

落魄何曾重索酒。罹风波羞杀盟鸥。泪洒巾边。祸来天上。凄凉债凭谁消受。
夜游湖
作者：陈汝元
朝代：明
体裁：曲

颍秦同上颍：世事千秋悲掣肘。念鸰原早晚含愁。秦：冤雪飞空。怒虹贯日。鬵釜隔忠怀谁剖。
大圣乐
作者：陈汝元
朝代：明
体裁：曲

瞻西蜀蹙破眉头。料家乡重到否。啼痕湿透江州袖。从此波上宅。水中楼。琼弦罢却西窗奏。玉管空携南海浮。孤帆远去。蛮烟岚雨。毳帐霜裘云。
大圣乐
作者：陈汝元
朝代：明
体裁：曲

笑朱颜浪荡鸿洲。怯罗裙千里游。红潮滴满杨妃袖。愁脉脉。思悠悠。银筝莫弄猱猿吼。翠带应宽蟋蟀啾。迢遥途路。风尘难避。瘴厉堪愁。
大环着
作者：陈汝元
朝代：明
体裁：曲

喜青鸾飞至。喜青鸾飞至。汉珥增辉。五彩缤纭。三纹华丽可是一时荣贵。念区区怎酬恩惠。惟愿乾坤奠位。指黄图不见山童海沸。修三事。歌川主。玉检时。封珠星长缀。
天下乐
作者：陈汝元
朝代：明
体裁：曲

当日灾危起彩毫。驰鸟道。涉鲸涛。到如今插鸃䴃。似乌衣返故巢。犹恋着飞牍凌霄。放不下簪笔随朝。还说道买青山尘缘未了。
太师引
作者：陈汝元
朝代：明
体裁：曲

瑶台春冷孤鸾镜。谁念我青闺丽人。惟愿你班联豹尾。须早个书寄鱼鳞。想天朝罗网收豪俊。献皇家楚璧隋珍。我便是魂飞梦惊。也甘心怨翠啼春外扮老泉幅巾氅衣老旦扮程夫人小生扮颍滨带仆上。
太师引
作者：陈汝元
朝代：明
体裁：曲

论文章围棘堪驰骋。愿藏身龙楼凤城。试探他飞花送酒。早慰却寸草悬情。你罗衣冷落脂香瞑。休怨我雨阑云剩。惊春梦题诗锦屏。整归鞭重问青青。
奈子花
作者：陈汝元
朝代：明
体裁：曲

擅纷更讼已盈朝。佐谟猷舍难筑道。片言误国堪悲悼。害苍生那些忠孝。背：堪诮。衠一味雷同枢要。
奈子花
作者：陈汝元
朝代：明
体裁：曲

负空名舌底辞侥。弄虚脾腰头骨傲。书生见识终窥豹。藐公卿那些忠告。堪诮。说不得披肝廊庙。
好姐姐
作者：陈汝元
朝代：明
体裁：曲

当筵调笙弄箫。羞杀我韩娥苏小。但閒房坐卧。罗衣拥柳条。惊春早。应承勉强非心好。无耐飞花点翠翘。
好姐姐
作者：陈汝元
朝代：明
体裁：曲

楼头红妖翠娇。芳心逗阑干低靠。鸾台尘积。蛾眉只自描。愁谁扫。残花万缕萦青草。梦入箜篌伴寂寥。
官山奇耸
作者：陈汝元
朝代：明
体裁：五言律诗

云深绝磴悬，高耸插遥天。二水流还咽，千山断复连。远峰衔落日，古庙贮晴烟。独有探奇者，登临兴浩然。
宜春令
作者：陈汝元
朝代：明
体裁：曲

三鳣集。一鹗翀。向鸡窗挥霓吐虹。趋庭学鲤。好教千里骅骝纵。碧山中独羡焚鱼。青琐内同誇鸣凤合前过。
宜春令
作者：陈汝元
朝代：明
体裁：曲

双蛾怯。五马逢。鹊填河牛郎意浓。从登铜雀。兰香顿入熊罴梦。猛堪怜舞叶惊鸿。犹自念歌回啼凤。合：匆匆。追思兔管。不堪拈弄。
宜春令
作者：陈汝元
朝代：明
体裁：曲

歌鸣鹿。赋落鸿。写鸾笺惊蛇走龙。鸡碑未解。自惭豚犬才无用。点蝇头黾勉囊萤。挥鸟迹何妨题凤合前迈上。
宜春令
作者：陈汝元
朝代：明
体裁：曲

蜂媒合。蝶使通。喜乘鸾睢鸠偶同。金笼鹦鹉。幽栖泪滴鲛绡重。念孩儿刻篆雕虫。知慈母吹箫引凤合前云。
寄生草
作者：陈汝元
朝代：明
体裁：曲

泥牛水流应远。石犝波飞正杳。住行坐卧空中妙。穿衣吃饭禅中奥。痾屎撒溺玄中窍。若问却东行鸾鹤满空飞。算不出西归龙象回头早。
小桃红
作者：陈汝元
朝代：明
体裁：曲

丁头就网。�尾吞钩。涸辙苦相投也。纵壑知无日。含饵自空羞。思比目。泪偏流。谩说道跃龙门。游凤池。占鳌头也。发笱摧梁遑恤后。如今呵。骨鲠生愁。却向釜中游。
尾声
作者：陈汝元
朝代：明
体裁：曲

一朝提挈云霄上。泛扁舟楚江凝望。怕巫峡孤猿泣夜长。
尾声
作者：陈汝元
朝代：明
体裁：曲

临行浪发青衿泪。隔断云泥人世。方信今朝是别离。
尾声
作者：陈汝元
朝代：明
体裁：曲

初逢谩说轻离别。指日归来持汉节。天道何曾亏俊杰。
尾声
作者：陈汝元
朝代：明
体裁：曲

合：待归来细问当年事。有谁念残香冷腻。共话却潦倒西窗剪烛时。
尾声
作者：陈汝元
朝代：明
体裁：曲

垂恩许访金川道。帝：看指日重登廊庙。坡剩有涓埃答圣朝。
尾声
作者：陈汝元
朝代：明
体裁：曲

恨我红尘落落多驰骤。到不如开山问亩。此去呵怕鬓发还应雪满头。
尾声
作者：陈汝元
朝代：明
体裁：曲

新来艳逸真堪羡。笑溶溶雨香云煖。撮合姻缘只是诗半联。
尾声
作者：陈汝元
朝代：明
体裁：曲

昙花一树高。贝叶千篇扫。便从此回头。藤枯蔓槁。好一似半夜罗浮香气绕。铁鞋不费劳。觉路逍遥。看金绳宝筏相招。何须虑永劫沈身不可捞。还将宿孽消。洗却红莲圈套。那时节白莲香相携共入无生道同下。
尾声
作者：陈汝元
朝代：明
体裁：曲

泪满腮。心惊骇。孤忠偏是致人猜。弄得我梦断斑衣两鬓皑。
尾声
作者：陈汝元
朝代：明
体裁：曲

游鳞恨落他人后。桃花流水半含愁。今夜呵怨气冲冲结蜃楼。
尾声
作者：陈汝元
朝代：明
体裁：曲

鸊鹈寒莎鸡动。云：乌轮兔驾迅长空。过覆鹿寻蕉恍梦中。
山坡羊
作者：陈汝元
朝代：明
体裁：曲

恨封姨欺花偏紧。怨青娥侵荷忒劲。似啼乌更深乱悲。这游魂落落谁相问。断肠声。孤猿三峡愁难醒。雕鹗呼风。蛟龙落阱。偏惊。不断残阳一片明。孤行。又是蒲帆半幅程。
山坡羊
作者：陈汝元
朝代：明
体裁：曲

气冲冲枯波欲迸。恨匆匆惊魂无定。惨凄凄孤忠见疑。哭啼啼肝胆凭谁罄。叹伶仃。青衫泪乱倾。飞鶤无奈牢笼紧。千里风尘。半行音信。吞声。一剑空教毛羽轻。伤情。三尺堪悲煅炼成二校作催促起程介王云合。
川拨棹
作者：陈汝元
朝代：明
体裁：曲

临期泪洒。秋云千万缕。望新亭远草萋萋。望新亭远草萋萋。又何年相逢酒卮。看双鸳各自啼。恨双鸿两处飞。
归朝欢
作者：陈汝元
朝代：明
体裁：曲

合：危途里。危途里。心中暗愁。遭狼毒。难教宽宥。临崖马。临崖马。缰绳怎收。从今去。端只是花残玉剖。堪恨雨翻云覆加凶手。波飞浪起张谗口。怎拚得万里微骸覆一抔。
忆多娇
作者：陈汝元
朝代：明
体裁：曲

愁难说。冤莫泄。花开偏是遭霜雪。泪染胭脂双袖血。合：愁魂断绝。愁魂断绝。转眼英雄挫折王云。
忆多娇
作者：陈汝元
朝代：明
体裁：曲

闷转结。心更热。隔断天阍难剖雪。空洒啼痕添哽咽合前琴。
忆秦娥
作者：陈汝元
朝代：明
体裁：曲

王上：分飞久。寒巫病楚成迤逗。成迤逗。怕夜雨灯前。晓霜钟后。
念奴娇序
作者：陈汝元
朝代：明
体裁：曲

世事。如同朝露。听宫漏靴上霜凝。鬓边华暮。紫绶金章。锢蔽了白马青莲旧路。谁悟。镜里娇鸾。空中野马。氤氲出没又何殊合前琴对佛介。
念奴娇序
作者：陈汝元
朝代：明
体裁：曲

佳丽。铅华尽洗。甘祝发花阵名除。莲台籍隶。祗树瑶华。还胜却绿鬓红妆垢腻。密谛。灯下添香。瓶中换水。火坑脱出侍摩尼合前佛对琴介。
念奴娇序
作者：陈汝元
朝代：明
体裁：曲

娇媚。红裙成队。投至得柳叶妆眉。桃花裁袂。一启禅机。便解却鸦鬟蝉剃。你矇昧。掩衲藏珠。提灯乞火。昏昏反做有情痴合前佛。
念奴娇序
作者：陈汝元
朝代：明
体裁：曲

湖光十里。看千山寒翠。尽教漾入琼卮。契阔三年。又何缘陡遇相知。荣系。宦迹浮沈。馀生淹滞。新添明镜鬓边丝。合：还从此。亭前问水。花里题诗。
急板令
作者：陈汝元
朝代：明
体裁：曲

怯离愁青襟似麻。问归期西风及瓜。迈：总然是出入金华。总然是出入金华。怕你露冷莲房。梦断兰芽。古渡渔灯。愁杀飞鸦合前各拜介程。
急板令
作者：陈汝元
朝代：明
体裁：曲

我冷朝昏门阑倚斜。你走风波山川望赊。叹鬓老霜华。叹鬓老霜华。只愁破镜飞天。愁泪凝霞。怀寄垂杨。梦错梨花。王：从此去何日还家。看千里暮云遮王。
意不尽
作者：陈汝元
朝代：明
体裁：曲

锦衣舞处更筹晓。更舞斑衣欢笑好。靖忠猷佐圣朝。
懒画眉
作者：陈汝元
朝代：明
体裁：曲

他凄凉挨过可怜宵。浪想银河驾鹊桥。只恐怕参商难效女牛交我姐姐桃李之姿。尚未缔鸾交凤友。我梦巫柳蒲之质。何日成燕侣莺俦。。春愁害得腰围小。怕见蜂须掠绛桃。
懒画眉
作者：陈汝元
朝代：明
体裁：曲

他胭脂一抹冷金翘。双钏寒生眉影雕。难逢京兆笔尖描。怜我花关昼锁无青鸟。目断西湖夹岸桃。
懒画眉
作者：陈汝元
朝代：明
体裁：曲

那些个阳春白雪调偏高。赋写甄神醉里邀。风流难遇五陵豪。怜奴禁放渔郎棹。愁杀浓烟锁碧桃。
懒画眉
作者：陈汝元
朝代：明
体裁：曲

那曾见镕今铸古五车饶。冰茧花生玉粟娇。虽然是章台深处醉红绡。紫芝未有人年少。羞泛春深数叶桃。
挂真儿
作者：陈汝元
朝代：明
体裁：曲

翠馆香深莺乍老。依然梦入兰苕。髻束芙蓉。眉描杨柳。堪恨青楼腔调。
掷破地锦花
作者：陈汝元
朝代：明
体裁：曲

苦相投。花值繁霜候。真是愁上添愁。又无个炼石奇谋。被燹遭兵血污荒丘。泪珠浮。拚断送雪蒙头鲍复领众上绕行介。
文昌春畅
作者：陈汝元
朝代：明
体裁：五言律诗

今日文昌阁，当年武将台。烟痕浮翠柏，日影覆苍苔。阛阓斜阳照，宫墙瑞气开。花香和水色，相映掌中杯。
斗黑麻
作者：陈汝元
朝代：明
体裁：曲

才上秦楼。又奔汉月。怕回首天涯。残笳声彻。愁更叠。形还孑。你离恨凄凉。我梦魂飞越合前坡。
斗黑麻
作者：陈汝元
朝代：明
体裁：曲

肠断凄风。心摧破月。怕翠印羞蛾。红潮满颊。忧莫写。计难设。路草霜雕。池莲粉歇。合：幽怀迸裂。回头瞻殿阙。病鸟声哀。飞鸿翅折迈。
无定洪涛
作者：陈汝元
朝代：明
体裁：五言律诗

湍因众水汇，汛向大河潆。沙走浑难住，波流不暂停。趁风飞霰雹，带雨吼雷霆。幸喜清平世，春闺梦已宁。
柳叶儿
作者：陈汝元
朝代：明
体裁：曲

早则个一声长笑。旧根源拨尽蓬蒿。妆乔做乔。本来面目真消耗。待玄同印慧觉超。那时节方才悟梦里的心苗。
桂枝香
作者：陈汝元
朝代：明
体裁：曲

归期有在。欢娱有待。忘忧砌草慵看。夜合庭花空对。川原望赊。川原望赊。谁为凄凉偿债。况兼穷败。恨无涯。雨击庭前幌。风敲窗上纱。
桂枝香
作者：陈汝元
朝代：明
体裁：曲

羞挥歌扇。慵调檀串。啼妆不贴银蝉。暗语孤弹金雁。王：如此事不谐矣。坡：我已打点做新郎。好不扫人兴也琴：不要忙。我是耍你的话。。看佳期月圆。看佳期月圆。红丝堪绊。琼桃容泛。笑嫣然。好绾同心结。非为对面缘。
桂枝香
作者：陈汝元
朝代：明
体裁：曲

花含葱靥。翠联珠串。金妆獭髓霞弦。玉铸鱼纹云辇琴：夫人呵。。怕湘云渐阑。怕湘云渐阑。前鱼堪怨。初心还变。王作长吁介坡：谩愀然。虽是拈新管。应须整旧弦。
桂枝香
作者：陈汝元
朝代：明
体裁：曲

青门豪迈。终南潇洒。心惊宾雁双翰。目断孤云一带。谁怜鬓华。谁怜鬓华。空有罗襟泪下。秋怀谁写。盼天涯。吴越低孤树。河梁隐暮鸦程。
桃源忆故人
作者：陈汝元
朝代：明
体裁：曲

程上：堪惊时序如飞电。又早是薰风庭院。朝夕倚门愁叹。只为长安路远。楼头遥望千山乱。何日斑衣相见。
梁州序
作者：陈汝元
朝代：明
体裁：曲

云屏初列。彩丝新恋。袖映屏山云艳。蒹葭玉树。低回笑揽芳年。传书橘浦。投杵蓝桥。佳遇应堪羡。却怜双笑也。会神仙。一曲箫声驾紫鸾。合：金炬上飞光焰。玄浆玉斝临风劝。欢笑处越娇倩王。
梁州序
作者：陈汝元
朝代：明
体裁：曲

向妆台半贴寒蝉。挥玉管羞题冰茧。看芳尘暗度。一捻金莲。怕飞云嚼柳。乱雨抽梅。着处将人闪。可怜红袖底。影盘旋。羞殢瑶笙暗引鸾合前琴。
梁州序
作者：陈汝元
朝代：明
体裁：曲

道新人翠柳芳颜。知学士青藜时彦。似金钗一股。共成合钿。我做推云掇月。约蝶期莺。两下行方便。笑我青丝何在也。镜空圆。羞舞东风旧日鸾合前坡王。
梁州序
作者：陈汝元
朝代：明
体裁：曲

金门佳客。瑶池仙媛。一笑便成姻眷。三星恰照。胡麻喜放桃源。况我恩同江汜。爱叶衾裯。更并花枝艳。红楼风色好。正相联。共向天边驾彩鸾合前云。
梧桐树
作者：陈汝元
朝代：明
体裁：曲

身凭百尺楼。目断千山秀。三径云迷。隐约门前柳。伤秋赋寂寥。多病成迤逗。吹笛谁家。惹得双眉斗。英雄气短偏憔瘦云。
梨花儿
作者：陈汝元
朝代：明
体裁：曲

净扮狱吏上：人做官儿件件有。我偏靠着赭衣囚。索些钱儿索些酒嗏。。这样官儿不如狗。
榴花泣
作者：陈汝元
朝代：明
体裁：曲

垂杨别路。回首暗嗟讶。春草暮。夕阳斜。不堪分手咽胡笳。怎撇得堂北萱花。迢迢路赊。堪悲白发嫦娥寡。迈：殢红颜凄楚风尘。挽青丝龆龀年华。
榴花泣
作者：陈汝元
朝代：明
体裁：曲

沧波淹滞。料亦鬓成丝。三十载。竟无归。鱼枯雁老冷庭帏。凄风冻雨。惆怅旧缝衣。凭阑挥涕。怕孤臣一逐琉璃脆。惨离魂三月啼鹃。唤愁悰半夜寒鸡王。
榴花泣
作者：陈汝元
朝代：明
体裁：曲

轻尘浥雨。半曲湿春纱。惊古道。怯残霞。你车轮芳草度三巴。我白头人怎听啼些。悲凄晚鸦。怕东风泪滴鞦韆下。最愁人一捻娇姿。更难抛三尺啼哇王。
榴花泣
作者：陈汝元
朝代：明
体裁：曲

飘零夫婿。何处问因依。凭绣槛。掩朱扉。鸾孤凤去杳归期。猖狂落魄。断送老头皮。半腔心事。怕青螺顿薄当时翠。恨难逢陇首梅花。最堪怜陌上杨枝众拥颍上。
步蟾宫
作者：陈汝元
朝代：明
体裁：曲

万死空悲挥涕泪。遭奇祸自叹凄其。人生朝露怯烟飞。此际愁怀谁诉。
步蟾宫
作者：陈汝元
朝代：明
体裁：曲

净扮张操丑扮李定上：圣主威灵严斧锧。恁吾侪罗织何辞。高才何事莽题诗。惹得浮云蒙蔽。
水底鱼儿
作者：陈汝元
朝代：明
体裁：曲

霜满征裘。霜满征裘。归家雪涕收。回瞻故里。一带白云浮。一带白云浮。
水底鱼儿
作者：陈汝元
朝代：明
体裁：曲

龙剑蛇矛。龙剑蛇矛。英雄返故丘。思亲对雪。不觉泪痕流。不觉泪痕流。
汉宫春
作者：陈汝元
朝代：明
体裁：曲

苏轼奇才。应制科独对。名压儒流。特赐金莲归第。帝眷绸缪。恩沾椿树。羡连枝翰苑同游。奈奸惇计倾外调。朝云契合鸾俦。蓦地狱成诗案。幸子由申救。远谪黄州。不久量移儋耳。重拜宸旒。怨将德报。喜双儿克绍箕裘。戒和尚一朝提醒。合门共證前修。
江儿水
作者：陈汝元
朝代：明
体裁：曲

万里骊歌沸。三秋雁影稀。玉阳险道难回避。潇湘一望应无际。林端枫染离人泪。犹自临行寄语。便是雪调惊人。休被霜毫为祟王。
江儿水
作者：陈汝元
朝代：明
体裁：曲

笼里舒鹏翅。鞭鞘促马蹄。千山不掩愁来路。红颜含涕三川去。青衫应洒长沙泪。对云低唱：暗对湘娥细语。你那里雨湿征鞍。我这里香销孤被云。
油葫芦
作者：陈汝元
朝代：明
体裁：曲

因甚的青镜朱颜顿惨憔。又难追别样娇。西施褪却如花貌。只为着十年奔道路。因此上一旦损丰标。谁念湘波涸。更觉楚云消。谩将歌扇挽。空把翠眉描。天畔双梭掷。海上一篷飘。恨无情风浪蹙断玉台箫。壶中药倩谁敲。
泣颜回
作者：陈汝元
朝代：明
体裁：曲

云堂独守洗华铅。使君有妇莫问浮鸳。红栖翠减柘枝枯。甘自逃禅。凄其度年。肯临风又起襄王恋。料灾危晓漏晨钟。漫追欢暮管朝弦。
泣颜回
作者：陈汝元
朝代：明
体裁：曲

古寺遇神仙。使吾侪意惹情牵。你桃花歌扇忍轻抛。虚度流年。荒凉悟禅。论豪家金谷人争羡。莫空辜落雁娇容。再完成驾鹊良缘。
浆水令
作者：陈汝元
朝代：明
体裁：曲

锁香闺慵窥蝶翅。掩重门休看蜂队妹子。。朱颜谁怨落红飞。腰才胜露。便掠花须背云：笑他行。春心动。增忧虑。閒愁一片常萦系。对云介：春光去。春光去。双眉影细。知何日。知何日。是佳期。
济桥霜天
作者：陈汝元
朝代：明
体裁：五言律诗

乌啼漏未残，野渡勒征鞍。马足秋风苦，鸡声晓月寒。驱车霜有迹，题柱露初乾。一望黄砂碛，歌翻行路难。
海棠春
作者：陈汝元
朝代：明
体裁：曲

春蛾暗画羞腼觍。看歌管楼台当眼。绣带淡云笼。宝袜馀寒浅。鳷鹊河边。鸳鸯烛畔。怕见流苏光艳。何处系人心。惹得春零乱。
海棠春
作者：陈汝元
朝代：明
体裁：曲

遥瞻驿树稠。愧别家乡久。
渔家傲
作者：陈汝元
朝代：明
体裁：曲

忠怀奋脉脉魂飞。抱弹章血叩铜墀。道忠臣失水孤鳞。恨奸雄迷人九尾。枫宸重念金莲意。忆江湖卅年憔悴。欲问奔波滋味。试验取青衫涕泪。
渔家傲
作者：陈汝元
朝代：明
体裁：曲

悲年少跋涉天涯。料才疏怎赴春闱。恁飘流季子貂裘。怕凄凉小乔鸾被。九疑如黛湘川蔽。问瓜期甚时驩会。试看腰肢憔悴。总为着儿郎夫婿。
渔家傲
作者：陈汝元
朝代：明
体裁：曲

愁相看两鬓垂丝。喜吾儿犹侍铜墀。猛堪惊箕尾光寒。谁承望奎娄辉炽。扁舟问道归来未。料莺花西园重丽。莫把门闾依倚。怕斜阳将人尤殢。
渔家傲
作者：陈汝元
朝代：明
体裁：曲

波涛里数载流离。惨风霜梦断鸱夷。念从前孤雁群分。消不尽寒螀声唳。喜丹书重召金门侍。系银鱼容台班厕。曾在邮亭相会。料归鞭晨昏便至。
渔家傲
作者：陈汝元
朝代：明
体裁：曲

谁复念老去愁人怨白头。只为暮景无依。孤儿远游。家资罄鬻难糊口。更生僝僽。又将桑瓮茅檐卖与君侯。因此上恨绝鹪鹩哭未休。
满庭芳
作者：陈汝元
朝代：明
体裁：曲

生扮东坡儒服上：秀毓山川。灵分草木。几番焰夺台星。笔惊风雨。脍句掷金声。看雄风鼓翅。南图九万鹏程。驾征车长安日近。晓梦绕瑶京。
滴溜子
作者：陈汝元
朝代：明
体裁：曲

今日里。今日里。承明进表。金莲烛。金莲烛。祥光普照。喜得红云飞绕。依稀似对青藜耀。双璧连城。共醉鸾堤凤沼。
滴溜子
作者：陈汝元
朝代：明
体裁：曲

蒙圣主。蒙圣主天恩高旷。离圜土。离圜土谪居遐壤。追忆前王宠贶。金莲撤殿前。奇才曾奖。看万里孤臣。饮惠无疆。
点绛唇
作者：陈汝元
朝代：明
体裁：曲

末扮黄门官上：宫烛烧红。更筹初送。祥云拥。靴上霜浓。天乐箫韶动。
煞尾
作者：陈汝元
朝代：明
体裁：曲

函三馆里呈馀技。解向词林游戏。曾有太乙真人照杖藜。
猫儿坠
作者：陈汝元
朝代：明
体裁：曲

春江曲米。光溜黑貂衣。细雨花村漾酒旗。破除万事是心知。合：芳菲。看日落高舂。瘦马扶归佛。
猫儿坠
作者：陈汝元
朝代：明
体裁：曲

鹏抟凤彩。堪向玉池飞。闻得宫娥已制衣。知谁能折最高枝合前佛背对坡介。
玉交枝
作者：陈汝元
朝代：明
体裁：曲

云残月午。掩妆台青鸾怕飞况且只有迈儿一人。。料闺中绣枕惊寒。看膝下斑衣独舞坡：虽然如此。。只怕春风暗里恨弃鱼。当垆偷写文君句。谩重寻鸾胶凤丝。谩重寻鸾胶凤丝。
玉交枝
作者：陈汝元
朝代：明
体裁：曲

琼闺春暮。挽鲛绡云翻雨飞。又不是枝褪花残。岂重寻兰香莲步王：不要瞒我。。挑灯夜半自叹吁。几回梦入桃源路。须再聘沈鱼美姿。须再聘沈鱼美姿。
玉交枝
作者：陈汝元
朝代：明
体裁：曲

盈盈腰细。裛蔷薇春条暗飞。青丝发半覆螺眉。唾窗绒高妆鸾髻。登楼剩有肠断诗。检书颙望红绳系。还许得文鸾并栖。还许得文鸾并栖。
玉交枝
作者：陈汝元
朝代：明
体裁：曲

秦楼滋味。最堪悲王孙梦稀。投至得貌惨鸡皮。有谁怜衣沾鹃泪。到不如抛铅碎镜衫染缁。蒲团赢得窥莲谛。还胜却东风絮飞。还胜却东风絮飞。
玉交枝
作者：陈汝元
朝代：明
体裁：曲

蜂衙蝶使。做媒人纱窗寄词。我拾得万种风情。你完成一天好事。教他莫负瓜破时。殷勤玉管传深意。颙望着霜红暗题。颙望着霜红暗题。
玉交枝
作者：陈汝元
朝代：明
体裁：曲

西风愁绪。看天边霜红乱飞。椿枝影薄禁风刺。进螺杯无限欷歔。斑斓羞舞西去衣。啼喉偏咽东流水。还恨着荒凉路微。望不断千山尽期合。
玉交枝
作者：陈汝元
朝代：明
体裁：曲

银塘风味。岂甘心丛林自栖。谁念我桃叶无缘。幸逢卿榴裙堪系。只指望台高铜雀赋绿衣。梦惊珊枕收残涕。又何须茶毗共皈。又何须茶毗共皈。
玉山颓
作者：陈汝元
朝代：明
体裁：曲

无尘无垢。幻形骸长身只眸。剪青螺裋衲单绦。绣昙花袈裟双袖。谭禅说咒。早把却无生参叩合前颍黄。
玉山颓
作者：陈汝元
朝代：明
体裁：曲

玄关明剖。叹人生风尘水沤。看虚名世外浮云。道繁华天边苍狗。笑乾坤戏偶。谁识得个中机彀。合：草草言非谬。似庄周。东园蝴蝶两悠悠。
玉山颓
作者：陈汝元
朝代：明
体裁：曲

风尘驰骤。恨今朝繁霜满裘。谩相惊白雪盈簪。喜归来黄金拖绶。长亭折柳。羞问却及瓜时候。合：忍断杯中酒。醉千瓯。骊歌唱彻冷飕飕。
玉山颓
作者：陈汝元
朝代：明
体裁：曲

风窥刁斗。喜相逢梅花驿楼。问征途雨雪生寒。杳离踪星霜惊久。连床共宿。话西窗同销长漏合前各睡介生扮五戒禅师梦中上。
玉胞肚
作者：陈汝元
朝代：明
体裁：曲

休文腰瘦。问飞鸿何方逗留。料空林秋叶悽悽。恨池塘春草悠悠合前坡对黄秦介。
玉胞肚
作者：陈汝元
朝代：明
体裁：曲

前生离垢。这清修今生怎酬。脱尘缘一苇西归。笑虚名万水东流合前颍黄秦合。
玉胞肚
作者：陈汝元
朝代：明
体裁：曲

多年迤逗。这相逢天涯泪流。恨穷途落叶惊分。怯残颜孤雁谁投。合：牵衣执手话绸缪。各问年华共白头。
玉胞肚
作者：陈汝元
朝代：明
体裁：曲

瑶京会偶。问投荒沾巾涕流。喜今朝麋鹿相依。恨当初鵩鸟生愁合前颍。
玉胞肚
作者：陈汝元
朝代：明
体裁：曲

穷荒奔走。料相知金兰起愁。恨灾殃花梦龙毫。怯离情粟起貂裘合前黄秦对坡介。
玉胞肚
作者：陈汝元
朝代：明
体裁：曲

龙争虎斗。料雄心今朝尽勾。又谁贪画阁麒麟。且相盟瀚海凫鸥合前众军骑上介。
玉芙蓉
作者：陈汝元
朝代：明
体裁：曲

兰荪正吐芳。萱草频凝望。且重寻故里。笑访高堂。殷花细剪黄金帐。美液轻浮白玉觞合前迈。
玉芙蓉
作者：陈汝元
朝代：明
体裁：曲

青云帝宠长。白雪亲怀怅。喜芝兰叶梦。棣萼联芳。御杯共醉龙头榜。春雪同含鸡舌香。合：长江上。泛清波半航。东风里双仙新着锦衣裳过。
玉莺儿
作者：陈汝元
朝代：明
体裁：曲

冤情已剖。叹分离东西水流。可怜他铩羽天池。暂时间寄迹他州且喜朝云新得一子。已带往任所去了。。红奁远投。香云半钩。看凄凉孤苦残砧候。合：漫伤秋。相逢细话。舟泊小溪头。
玉莺儿
作者：陈汝元
朝代：明
体裁：曲

舒开眉皱。恨孩儿黄冈逗遛。我老生涯鸥水相依。他旧风流鸿塞荒投。黄花酒瓯。青蝉蒯缑。何时归路儿童候合前。
玩仙灯
作者：陈汝元
朝代：明
体裁：曲

花染罗裙。又送韶华归去。
画眉序
作者：陈汝元
朝代：明
体裁：曲

披褐陈王道。须委任元僚绝纷扰。惟丹宸静摄。洪恩骀浩。弄风南霖雨时调。居辰北众星环照合前黄门。
画眉序
作者：陈汝元
朝代：明
体裁：曲

玉陛舒奇抱。看琐尾啼饥众纷扰。惟改柱张弦。抡才访道。太阿持祸绝怡堂。朝常肃灾消炀灶合前章。
画眉序
作者：陈汝元
朝代：明
体裁：曲

草野抒忠告。榷酒征茶太纷扰。岂标枝野鹿。家熙户皞。奋乾纲旰食宵衣。持国柄敬天慰庙合前秦。
画眉序
作者：陈汝元
朝代：明
体裁：曲

谨对明廷诏。环视中原尚纷扰。奈宸衷求治。雄心太早。恨张罗玉石无分。嗟悬铎薰莸相绞。合：望君王奋志成隆化。莫使豺狼当道颍。
白练序
作者：陈汝元
朝代：明
体裁：曲

兰房。爇麝香屏山象床。风流处。还有温存情况他现有玉管为聘。。含光兔彩长。敢奉佳人扫玉章。休推让。明朝笙管。欲效鸾凰。
白练序
作者：陈汝元
朝代：明
体裁：曲

西湖上。偶接多情翰苑郎就是苏太爷。。姿容美。更是风流清爽他曾见你的佳作了。。诗章看两行。欲聘深闺窈窕娘。试商量。文园病客。可遂求凰。
皂罗袍
作者：陈汝元
朝代：明
体裁：曲

只要宦途无险。且萋菲言恶。贝锦辞甘。谁教他六桥风雨绛桃鲜。两行笙鼓红妆艳。一生侠气。遭人制钳。千秋傲骨。穷途自淹。谁知我腹里阴藏剑。
皂罗袍
作者：陈汝元
朝代：明
体裁：曲

谁识暗藏坑堑。奈肠摧李贺。笔梦江淹。弄得他青锋入颈莫辞铦。红光烧海宁逃焰。词描月露。灾生眼前。言霏珠玉。凶招舌尖。总悬河利口焉能辩。
石台壁立
作者：陈汝元
朝代：明
体裁：五言律诗

积翠笼山寺，轻烟护石台。羽觞催鸟送，梵磬逼云来。燕尾双流合，龙须几树回。高僧曾寄迹，慷慨忆雄才。
石榴花
作者：陈汝元
朝代：明
体裁：曲

浮沤幻影。搔首问青天。为甚事肆雄奸今朝风顺驾蒲帆。到明朝风息帆收。中流自淹。看翻云覆雨如飞电。倘人生裾马襟牛。后来时锁凤囚鸾。
石榴花
作者：陈汝元
朝代：明
体裁：曲

祗园相遇。挥麈问华莲。惊人世逐双丸。玉台九品照因缘。论金沙满地拖云。玄经妙诠。谩搜寻报复如轮转还有一言。。问娇娥空隐玄都。笑仙郎已入桃源。
破齐阵
作者：陈汝元
朝代：明
体裁：曲

众拥坡上：萍剑龙呼风雨。琼林兔点虹霓。千里奔驰。一官牢落。翻觉烟霞远滞。高风未掣飞鸿翅。宿雨空淹瘦马蹄。苍山一望迷。
祝英台
作者：陈汝元
朝代：明
体裁：曲

迈过同上：绿衣飘。红杏暖。春色凭谁管。雁塔名题。马踏花痕乱。欲问锦水青衫。眉山皓首。惆怅时光流变。
神仗儿
作者：陈汝元
朝代：明
体裁：曲

恩波浩荡。恩波浩荡。观仁过党。况鸣冤疏上。兼笔底情词悲怆。须曲赦。谪黄冈。
神仗儿
作者：陈汝元
朝代：明
体裁：曲

霜天方晓。鸡人筹报。看香烟细袅。巩覆金瓯熙皞。登玉殿。访群僚。
窣地锦裆
作者：陈汝元
朝代：明
体裁：曲

东风吹水百花低。一片轻烟翠嶂迷。携僧载酒出郊西。肯向青山话息机。
窣地锦裆
作者：陈汝元
朝代：明
体裁：曲

铜驼草色夹花飞。十里春阴送鸟啼。画桥流水抹霜蹄。每日江头尽醉归。
笔山远眺
作者：陈汝元
朝代：明
体裁：五言律诗

列峰堪架笔，委嶂似敷云。树影连烟出，溪声绕郭闻。钟疏传晓露，庙古映斜曛。回眺神俱爽，遥空看鸟群。
簇御林
作者：陈汝元
朝代：明
体裁：曲

承明里。太液湄。赠宫袍醉御匜。我自做孤云野鹤无拘系。寒瓢破衲堪遗世合前众急上报介。
簇御林
作者：陈汝元
朝代：明
体裁：曲

铜龙启。玉署披。正含香敷奏时。晴云半落龙蛇字。琼林准拟红裙醉。合：笑凄其。僧伽明日。又说走天涯佛。
粉蝶儿
作者：陈汝元
朝代：明
体裁：曲

衔命归来。马系殷郎枯树。
紫苏丸
作者：陈汝元
朝代：明
体裁：曲

孤鞭归去程途远。早遂却烟霞心愿。空囊羞自到乡园。谁念飞云倦。
红衲袄
作者：陈汝元
朝代：明
体裁：曲

我本是待漏的列鹓行冠盖俦。操觚的焕蛇神词赋首。端只为墨狼骄飞越三江口。因此上剑龙嘶凄凉八月舟。到做了楚大夫铜版羞。怎免得贾大傅承尘疚。怕对西风弄蒯缑。
红衲袄
作者：陈汝元
朝代：明
体裁：曲

我虽则是挽熊车四海游。只落得妒蚨钱偏不受。做不得无心云自迷峦岫。识倦禽还觅树头。怕泣华亭被鹤羞。痛钟山遭猿诟。只落得血泪愁深咽不流。
绕地游
作者：陈汝元
朝代：明
体裁：曲

坡王上：红深绿浅。着眼山云淡。泛铜沟荷香初满。风觑琼须。寒生玉簟。尽官清画堂帘捲。
绕地游
作者：陈汝元
朝代：明
体裁：曲

红宽带眼。掩映桃花片。还问取雨香云艳。燕语莺啼。好遂吹箫愿。喜嬴台乘鸾风便。
绣带儿
作者：陈汝元
朝代：明
体裁：曲

别多年蛟潜无用。盼断游鳞翔凤。恨云梯未得接蟾宫。应嗟鼯技遭穷。堪恸。蜗牛空战。鹏鸟难冲。知何日马门供奉。家乡煮鲤烹鸿。料斗鸭阑前。鸣蛙相送迈。
绣带儿
作者：陈汝元
朝代：明
体裁：曲

忆乡园莺声春送。无奈蛮腰愁重。叹三更梦醒鲤鱼风。自嗟蝶困蜂慵。堪恸。蚕丝未断。凤蜡犹红。盼不到鹘城猿洞。鹪鹩犹寄枯丛。翠帐还孤。蜗居谁共。
绣带儿
作者：陈汝元
朝代：明
体裁：曲

自当初鸾飞台空。望断鲈鱼秋梦。有谁怜谢豹泣残风。寒螀声伴啼红。堪恸。猊炉烟烬。鸳瑟尘蒙。料今日不堪么凤。高堂鸠杖螺钟。叹鷇食鹑衣。凫鸥相共。
罗江怨
作者：陈汝元
朝代：明
体裁：曲

凝妆蹙翠眉。幽情怕题。镜台膏沐为谁施。怕箫声永断玉楼悲也。衰柳斜阳。一望频吁气。孤衾君梦飞。寒灯妾泪垂。何时夜话床头细坡上。
罗江怨
作者：陈汝元
朝代：明
体裁：曲

双轮千里驰。荒凉怎支。秋河隔在数峰西。只怕迢遥路远损双眉也。一捻香娃。怎向他州去。我东征湘水湄。你西归蜀道隈。好殷勤寄却堂前泪。
罗江怨
作者：陈汝元
朝代：明
体裁：曲

相逢顷刻时。离情又催。心如膏火有谁知。伯劳东去燕西飞也。一缕香魂。便逐流波逝。云：我羞描镜里眉。你空弹弦上丝。云收雨散频挥涕颍秦迈同上。
罗江怨
作者：陈汝元
朝代：明
体裁：曲

秋榆着影稀。乡关望迷。旧游何处赠支机。怕孤鹏折翼怯风吹也。镜里青鸾。羞舞当时翅。鸿随枫叶飞。泪从金井澌。虑等閒玉向秦庭碎云。
胜葫芦
作者：陈汝元
朝代：明
体裁：曲

全不想古寺当年着破袍。受多少莽风骚。早见了瑶华儿女貌。凡心难咽。尘情顿起。归去路迢迢。因此上历难遭魔犹不晓。好蹊跷。还被青螺情爱恼。躯藏火坑。魂飞欲海。回首落皮毛琴。
胜葫芦
作者：陈汝元
朝代：明
体裁：曲

背剑囊琴盼白云。停马足。问花村。举目千山。顿觉容颜损。几回长叹。掩面欲销魂。
腊梅花
作者：陈汝元
朝代：明
体裁：曲

离情万斛空自悲。乡关一望云遮蔽。寄语秋雁飞。尊酒庭前。一树垂杨折与谁。
节节高
作者：陈汝元
朝代：明
体裁：曲

星桥乌鹊填。笑婵娟。金尊偏送桃花面。笙簧满。笳鼓喧。杯盘乱。石榴妒杀罗裙茜。花飞点点侵银蒜合前。
节节高
作者：陈汝元
朝代：明
体裁：曲

红纱烛影鲜。绣帘前。榴裙喜遂弹琴愿。挥朱线。整玉钿。飞金燕。翠奁深处偷相见。芙蓉帐额香风扇。合：此夜嫦娥问玉郎。休教莲漏频催箭云琴合。
节节高
作者：陈汝元
朝代：明
体裁：曲

迷恋了蛾眉蛾眉玉貌。指望着鸾章鸾章金诰。青镜台前要人说娘行俊俏。何不浣了脂香。销了油腻。将禅关打着。剪了盘龙。閒了舞凤。掷了飞鲛。正好向白云关翻经自遨。
芙蓉红
作者：陈汝元
朝代：明
体裁：曲

灯煤紫雾消。鞭镫红泥淖。一派恩光。满门荣耀。琼宫凤嘴含丹诏。玉殿龙头属紫袍合前老。
芙蓉红
作者：陈汝元
朝代：明
体裁：曲

谁知倚马高。得遂非熊兆。看晚岁蒲轮。伏波不老。千茎白雪侵纱帽。一朵红云罩布袍合前众。
芙蓉红
作者：陈汝元
朝代：明
体裁：曲

金花矗紫霄。玉蕊开清照。喜埙奏篪鸣。冰清玉皎。千秋雾影飞文豹。三殿花香落锦袍。合：春风好。红殷翠娇。凤杯传。鼍鼓闹颍进酒介。
芙蓉红
作者：陈汝元
朝代：明
体裁：曲

香分宫女绦。花压中书帽。看绮罗开处。灯光围绕。曲江已备看花棹。雁塔新披拾翠袍合前秦进酒介。
花心动
作者：陈汝元
朝代：明
体裁：曲

小末扮苏迈同程王上程：春雨莎堤。无限閒愁牵挂。捉断刀头。寒妒斑衣。千里幽怀谁话。王：杏园料已题诗罢。望长安使人悲诧。迈：更愁闻百花深处。莺声低亚。
草场冬雪
作者：陈汝元
朝代：明
体裁：五言律诗

宽州曾建署，古木自槎枒。城郭千家满，溪山四望赊。四时曾积草，此日眩生花。为庆丰年瑞，偷閒注紫霞。
菊花新
作者：陈汝元
朝代：明
体裁：曲

斑袖赋归来。白发生欢喜。
菊花新
作者：陈汝元
朝代：明
体裁：曲

颍上：春深自喜舞朝衣。林下轻风蘸翠微。
薄倖
作者：陈汝元
朝代：明
体裁：曲

小旦扮朝云正旦扮梦巫同上云：细雨妆凝。轻烟梦杳。正春寒江树。愁浓湖草。听流莺百啭。萦人烦恼。试看腰肢一捻。更为春来渐小。
蛮牌令
作者：陈汝元
朝代：明
体裁：曲

江湖隐不能彀。泉石居难自由。拚鱼腹埋身无蔽肘。龙阳弃枯肆游。避不得身烹鼎镬。悔当初莽惹纶钩要寻条活路呵。。猛想到鲈肥早秋。又何殊缘木相求。
西地锦
作者：陈汝元
朝代：明
体裁：曲

去马空寻残梦。啼乌虚怅孤钟。寒山鸟雀琼花拥。回头自愧归鸿。
西地锦
作者：陈汝元
朝代：明
体裁：曲

坡冠服执笏从人提灯引上：阁道铜龙重到。不堪霜满金貂。凌寒犹候金门诏。还瞻枫阙岧峣。
解三酲
作者：陈汝元
朝代：明
体裁：曲

他自负半世英豪。那见得一腔奇抱。烂斑三寸人前掉。电光闪烁皆倾倒。管教他早离鹤禁鸾坡上。永绝云龙风虎交合前王章先下程吊场。
解三酲
作者：陈汝元
朝代：明
体裁：曲

叹风波龙嘶海口。驾桅樯蛟奔江头。沧浪一叶羞回首。看两鬓渐惊秋。侵帆暮雨遥相忆。泛海楼船可自由。沾青袖。沾青袖。知甚日菱花重照。知甚日支石还投云。
解三酲
作者：陈汝元
朝代：明
体裁：曲

念吾侪势焰倾朝。那个不脂韦媚灶。偏这生波涛翻覆招人笑。分明履尾招须料。教他明朝整顿西湖棹。何日重登御水桥。合：还堪恼。做不得怒蛙当辙。说什么白鹤鸣皋程。
解三酲
作者：陈汝元
朝代：明
体裁：曲

苍烟锁长源飞溜。暮云遮古渡寒流。崩崖枯树霜痕透。横画鹢逐飞鸥。凄风荡缆沙边久。冻雨凝帆水上浮。骊珠漱。骊珠漱。何日里莺花吹管。何日里虾菜归舟。
谒金门
作者：陈汝元
朝代：明
体裁：曲

千骑导。画戟黄旗喧扰。朝罢香犹衣袖袅。且寻濂洛老。
谒金门
作者：陈汝元
朝代：明
体裁：曲

曳佩龙池凤沼。回首云低萱草。游子天涯归路杳。离愁何处扫。
赏宫花
作者：陈汝元
朝代：明
体裁：曲

明良定交。奇才圣宠叨。筹未展。技空高。片语到今歌盛事。半生何处献良韬。
赏宫花
作者：陈汝元
朝代：明
体裁：曲

萍浮浪飘。无由谒圣朝。嗟命薄。庆恩饶。九死自拚埋马革。五更重幸插鸡翘。
赏宫花
作者：陈汝元
朝代：明
体裁：曲

长杨烛烧。恩光照紫袍。招佞宄。谪英豪。凤蜡炼成愁脉脉。龙膏惹起口哓哓小生扮宋徽宗拥宦官等上。
赏宫花
作者：陈汝元
朝代：明
体裁：曲

鸾墀候朝。金莲照夜高。追往事。念奇遭。愁去空瞻天上日。醒来犹忆梦中蕉。
越恁好
作者：陈汝元
朝代：明
体裁：曲

鼎纶仙吏。鼎纶仙吏。谱梨园吐茧丝。看瑞芝香满。幽兰调飞行云驻。檀板催清霜。句落梁州妓。坡仙灵爽。应道神交心契。
逍遥乐
作者：陈汝元
朝代：明
体裁：曲

老程携稍水上合：天际空回首。万里鸾书何处有。金风羞自访西畴。苍云悬念。翠嶂凝愁。黄菊惊秋。
醉太平
作者：陈汝元
朝代：明
体裁：曲

乔妆。星河在想。料腰肢怯处。不耐蜂狂琴：这个我替你说分上。。向萧郎低讲。扶持须藉东皇。云：青丝半幅梅花冷七襄。怕逐乱红飘飏。琴：不须悒怏。便使君有妇。偏问鸳鸯。
醉太平
作者：陈汝元
朝代：明
体裁：曲

思量。羞蛾难放。愿偷丸奔月。独守云房。长叹介背介：徘徊自想。怕他绿衣妒杀黄裳。琴：何妨。小星风度可成双。莫得踌躇顾望。云：谩劳勉强。花枝无主。暗自悲伤。
醉扶归
作者：陈汝元
朝代：明
体裁：曲

怨题诗笔底飞光怪。披忠简上惹危灾。本图他风暖牡丹开。又谁知霜劲芙蓉败儿呵。。他风流顿折豫章材。我悲啼怎避西河害程。
醉扶归
作者：陈汝元
朝代：明
体裁：曲

落牢笼怎了邹阳债。这祸根苗端为子云才。怕堂怡燕雀尽为灰。鼎游麟凤宁辞醢。我堂前颙望鹿车来。他天涯剩有骊珠洒。
金井水红花
作者：陈汝元
朝代：明
体裁：曲

归路随鸿影。愁怀赋鹢舟。画角半惊秋。恨悠悠。朱颜非旧。遥忆湘云楚水。一望万山稠。料世态等浮沤也啰。想是閒中作赋。醉里题诗。楼上摊书。阻滞天风归袖。蟏蛸门户。烟霞故丘。荒芜园径。庭帏白头。鹔鹴裘冷。难过秋时候。
金井水红花
作者：陈汝元
朝代：明
体裁：曲

霞滴枫如染。霜凝草易秋。遥望凤凰洲。泪空流。青猿声斗。猛忆他乡游子。怕见水中鸥。恨千里客淹留也啰。看丁开丹嶂。翠合苍屏。马拂仙云。目断莱衣双袖。千茎白发。凄凄赋愁。三江红蓼。频频上楼。桑榆无主。怎度黄昏候。
金珑璁
作者：陈汝元
朝代：明
体裁：曲

云过同上：鸿沟初隐冻。鸾台宝镜朦胧。嗟双鲤不浮东。无心刺凤。一点青螺愁重。空泪洒杜鹃红。
金索挂梧桐
作者：陈汝元
朝代：明
体裁：曲

烟萦翠草丝。云送黄梅雨。羞抹胭脂。半掠青螺髻。登高迥眺也谩长吁。带眼惊愁褪绣襦。无端纱冷西施缕。目断琴敲司马垆。愁容易。瑶笙翠管。冷落半年馀。合：叹流光鸟瘦花飞。挽不住春归去琴。
金索挂梧桐
作者：陈汝元
朝代：明
体裁：曲

风檐落燕雏。水荇浮鱼戏。糁径杨花。羞杀随风起。沈香烟烬也冷金猊。睡怯新蝉系梦思我如今谢客久了。。绿阴满院清如水。怕红烛烧窗醉似泥。愁肠碎。柘枝花帽。冷落半年馀合前琴。
金菊对芙蓉
作者：陈汝元
朝代：明
体裁：曲

故国莺啼。乡园花媚。堪悲归路云迷。梦魂尚愧乌衣。
金蕉叶
作者：陈汝元
朝代：明
体裁：曲

云抱子同王上合：千思万思。滞他乡愁肠萦系。有谁怜犴狴伤秋。还喜却熊罴呈瑞。
金蕉叶
作者：陈汝元
朝代：明
体裁：曲

魂飞梦飞。又讶长途日暮。脱钩鱼见月犹惊。离弦鸟闻风还怖。
钟冈皓月
作者：陈汝元
朝代：明
体裁：五言律诗

城南撑一柱，秋夜白云飘。玉碾移青嶂，冰轮丽碧霄。似砂迷谷口，如雪满山椒。楼废钟声绝，荒台倍寂寥。
锁南枝
作者：陈汝元
朝代：明
体裁：曲

云催雨。雾隐枝。和风扇人閒写诗。清味落江堤。香氛满兰蕙。愁谁洗。恨莫题。笑飞花。惹人意琴。
锁南枝
作者：陈汝元
朝代：明
体裁：曲

花裁障。柳织丝。春愁一腔闻鸟啼。凤蜡洒罗衣。骊珠滴鬟髻。霜毫弄。茧纸题。怨青山。使人殢。
锦缠道
作者：陈汝元
朝代：明
体裁：曲

泪空挥。恨奸邪把忠良禁持。心中事惟有天知。谁着你指凤为鸱。做不得醉陶潜霜篱酒卮。拚则个笑东门黄犬难携。浪洒着青衫眼泪。便燃枝焚雉。千载汗青词。应写着忠怀侠气。便魂飞剑底又何悲。
锦缠道
作者：陈汝元
朝代：明
体裁：曲

筑苏堤。六桥边红裙醉携。霜毫弄暗里相觭。逞风骚将心事都付锦笺题。道朝廷远谪去忧心如厉。因此上残蕉独赋向隅悲。试读桧枝词。掉舌刺当时。这根株深泉无曲处。分明是妒杀九重飞。便是吟风情致。怎说得世间惟有蛰龙知。
锦缠道
作者：陈汝元
朝代：明
体裁：曲

论当初。荷君恩金莲赐归。弟和兄侍立铜螭。为讹言向三刀回避。本是木天楼青藜校词。翻做控蒲鞭五马声嘶。虽则是浪题诗。止不过消磨岁月。谁敢把明庭讥刺。说起痛伤悲。这一派忠冤谁洗。恨天阍釜隔泪凄凄。
锦缠道
作者：陈汝元
朝代：明
体裁：曲

谪居时。怨君王挥毫赋词。兀自个行短心痴朝廷发钱。本以济民。你说道。音语儿童镇日里城中住驰朝廷兴水利。你说道。变桑田东海应知朝廷禁盐。又说道。解齐韶三月无滋。俱作数行题。只图个悬河掉电。准备着呼霜抢地。蝉声吹赭衣。早悔却从前作事。笑区区三寸惹灾危。
锦衣香
作者：陈汝元
朝代：明
体裁：曲

写新词愁心碎。怨东风千里翠。怕绿惨红愁。粉憔香悴。罗衣半隐残脂。春痕一缝怕有人知。巫山梦断杳无期。宫腰暂细。蔷薇偷注。空将人锁万花丛里琴。
阮郎归
作者：陈汝元
朝代：明
体裁：曲

南园春半踏青时。风和闻马嘶。桃花如脸柳如眉。日长蝴蝶飞。
阮郎归
作者：陈汝元
朝代：明
体裁：曲

花露重。草烟迷。前村酒旆飞。山光半染薄罗衣。攀萝访钓矶。
降黄龙
作者：陈汝元
朝代：明
体裁：曲

儿曹。有愧传貂。黄卷曾亲。班衣犹少。那堪负荷。问庭前诗礼羞言跨灶。萧条。青衿未脱。犹困鸡窗昏晓。叹微才鹏抟无翅。牛溲可疗。
降黄龙
作者：陈汝元
朝代：明
体裁：曲

先朝。念子贤劳。宠赐金莲恩垂玉照。遗忠海外。念几番落落淹迟远道。鹏雕。秋天铩羽。莫怨残枫枯草。录孤臣金章载锡。琼环重召。
降黄龙
作者：陈汝元
朝代：明
体裁：曲

宝炬灾招。谗口高张。孤忠自保。飘篷万里。有谁辞九折王阳险道。荣叨。兰台典礼。重谒五云廊庙。愿输忠铭常画釜。衔环结草。
降黄龙
作者：陈汝元
朝代：明
体裁：曲

英豪。粹质奇标。克振名家。堪供清庙。怜卿有子。不枉义方垂教。才高。联芳棠棣。堪把烟楼撞倒。试春闱龙墀献赋。鸾堤待诏。
隔尾
作者：陈汝元
朝代：明
体裁：曲

两下里成消瘦。无端送下半天愁。休忘却长笛孤吹人倚楼。
雁来红
作者：陈汝元
朝代：明
体裁：曲

驰千里。滞一乡。走风尘名利缰。今朝喜奋层霄上。玉垒重归访。翠袖犹凝旧日霜。合：频频望。飞鸦夕阳。问征途。还惆怅。
雁来红
作者：陈汝元
朝代：明
体裁：曲

黄冈远。琼海长。幸趋庭有义方。今朝得意长安上。往事堪悲怆。疋马犹怜旧日忙合前迈。
集贤宾
作者：陈汝元
朝代：明
体裁：曲

春山千点蓝似水。遥看翠影参差。雨蘸湘桃红散绮。叹宿昔离情别意。今日寻春相会。消一片愁城恨垒。合：芳径里。人在花砖藓地黄章。
集贤宾
作者：陈汝元
朝代：明
体裁：曲

花娇柳亸春万里。还宜酒漾螺卮。羡君家雨粟霜毫词赋美。还拟却柏梁沈醉。真个是文园风致。应指日天池联翅合前佛印。
集贤宾
作者：陈汝元
朝代：明
体裁：曲

蜂黄蝶粉春色丽。这相逢暗里心知。纵白凤雕章多美技。论世态浮云可比。看这些蝇名蜗利。心肠热凭谁淘洗合前佛。
青玉案
作者：陈汝元
朝代：明
体裁：曲

老程王同上：雪隐梅花。寒冲柳叶。似候东方骑。为问游人归也未。锦瑟尘生。琼箫声杳。怅长安千里。
风入松
作者：陈汝元
朝代：明
体裁：曲

琴上：轻风暗透碧纱厨。正是闷人天气。双飞乳燕雕梁语。掠浪影虾须帘细。近日春山落翠。多负了赏花期。
馀文
作者：陈汝元
朝代：明
体裁：曲

风传漏滴莲铜响。且沈醉花屏蜂帐。只有清话今宵觉夜长。
香柳娘
作者：陈汝元
朝代：明
体裁：曲

别慈帏泪零。别慈帏泪零。春晖陡恨。怕萱枝无耐风霜紧。程：叹双儿远征。叹双儿远征。堂上怨鸡声。天边怯鸿影合前坡。
香柳娘
作者：陈汝元
朝代：明
体裁：曲

叹分离几年。叹分离几年。流光如箭。孤忠未得留残喘。这冤怀怎宣。这冤怀怎宣。直案侍香烟。修文等飞电。问游魂佩环。问游魂佩环。名留世间。梦归天畔。
香柳娘
作者：陈汝元
朝代：明
体裁：曲

叹驰驱玉京。叹驰驱玉京。愁填花径。孤帆着雨春波迥。望迢迢远程。望迢迢远程。此去对彤廷。双双昼归锦合前。
香柳娘
作者：陈汝元
朝代：明
体裁：曲

念飘蓬远行。念飘蓬远行。悲啼自省。翠帏冷寂桑榆景。程：我离愁顿增。我离愁顿增。你皓首逐浮萍。我残颜怯看镜。合：唱殷勤渭城。唱殷勤渭城。阳关雨轻。河梁云另坡颍。
香柳娘
作者：陈汝元
朝代：明
体裁：曲

怕孤鸾梦惊。怕孤鸾梦惊。琼楼妆靓。含啼人远天涯近。王：送征人短亭。送征人短亭。千里滞罗裀。三更恨珊枕合前各拜介程王先下老坡颍。
香柳娘
作者：陈汝元
朝代：明
体裁：曲

望千山泪涟。望千山泪涟。愁肠凄断。江边障骨凭谁念。叹孤臣梦悬。叹孤臣梦悬。远谪怨无边。长辞恨难遣。便匆匆远骞。便匆匆远骞。孤骢着鞭。飞虹翀剑老程王。
香柳娘
作者：陈汝元
朝代：明
体裁：曲

看迢迢路途。看迢迢路途。同云无际。搥心应悔从前事。恨风寒雨凄。恨风寒雨凄。衰草妒霜蹄。狂藤刺罗袂。听青猿乱啼。听青猿乱啼。回头自悲。踌躇挥涕。
驻马听
作者：陈汝元
朝代：明
体裁：曲

懊恨芳华。粉淡衣襟梦一涯。看琼林碧月。楚岫轻烟。洛浦浮霞。脂香玉黛约裙衩。障泥油壁停梳掠。迈：试问蜂衙。何时昼锦春如画仆上。
驻马听
作者：陈汝元
朝代：明
体裁：曲

目断骄騧。紫燕春风又落花。只见香消金鼎。琴冷琼弦。蝶隐窗纱。床头孤枕向人斜。眼前彩袖凭谁挂。何处浮槎。登楼遥望愁难画王。
高阳台
作者：陈汝元
朝代：明
体裁：曲

心热。六月飞霜。三年不雨。短章特奏阊阖。具述冤情。还经枫陛亲阅。朝列。奸雄结党能炀灶。怕从中糊涂阻遏。算除了妒花风雨。自有照盆日月。
高阳台
作者：陈汝元
朝代：明
体裁：曲

愤雪。鹭隐琼花。莺藏碧柳。谁知今日方别。潦倒多年。容颜料应瘦怯。忠烈。崎岖历尽才回首。重瞻云树宫阙。端的是盛时麟凤。迥异春宵鶗鴂秦。
高阳台
作者：陈汝元
朝代：明
体裁：曲

欢悦。万里孤踪。十年客梦。如今甫得还辙。昔日金莲。应知此会重撤。功业。平生壮气凌霄汉。雄心未肯销灭。喜忠义再陪弭笔。奸佞终教赐玦。
高阳台
作者：陈汝元
朝代：明
体裁：曲

白发堂前。红颜闺里。偏愁碧海辽绝。凶讣讹传。谢苍穹天禄未绝。激切。忠怀一片凭谁说。怎忍得视同秦越。欲待要陈情片楮。谩去控冤双阙。
高阳台引
作者：陈汝元
朝代：明
体裁：曲

秦上：万里征人。一腔忠义。今朝敷奏金阙。回首烟波。鳞鳞细剪残雪。乡园云锁箫声远。问归鞭何日整叠。笑貂裘玉楼粟起。探梅时节。
鹧鸪天
作者：陈汝元
朝代：明
体裁：曲

朔风吹雪满征裘。颍：一片幽情付水流。黄：咫尺俄惊迢递路。秦：相逢顿作别离愁。众拥颍下黄：回首望。独云浮。秦：人生聚散浑蜉蝣。众上：苏爷多拜上三位老爷坡：中军官。你到我家中。可对太爷说。。今朝空有鲈莼想。指日还乘虾菜舟。
鹧鸪天
作者：陈汝元
朝代：明
体裁：曲

漂零风雨苦离家。愁杀无情白鼻騧。王：共道鱼肠埋楚岸。云：谁怜鵩鸟赋长沙。迈：愁似织。泪如麻。琴：不堪枯树隐残霞。合：应悲去路霜前草。莫问归期陌上瓜。
鹧鸪引
作者：陈汝元
朝代：明
体裁：曲

宝镜羞蛾烟缕迷。琼徽冷凤露痕低。乡园千里空回盼。断送閒愁听鸟啼。
麻婆子
作者：陈汝元
朝代：明
体裁：曲

兵戈兵戈连夜起。恨穷途遭石尤。蜀道蜀道堪凝望。怕黄沙瘗黑裘。丈夫空自佩吴钩。袖却拿云手。刀头拚染红痕溜。游魂应逐水东流。
黄莺儿
作者：陈汝元
朝代：明
体裁：曲

疲马不胜愁。镇悲看水独流。楚云沧海羞回首。鱼嗟鼎游。蛟悲涸投。帆归锦水何时又合前王云。
黄莺儿
作者：陈汝元
朝代：明
体裁：曲

荆树隔三秋。怯魂飞不系舟。池塘春草添僝僽。双龙顿愁。孤鸿怎投。悲啼怕是相逢又。合：恨悠悠。洛阳虽好。不是旧时游秦。
黄莺儿
作者：陈汝元
朝代：明
体裁：曲

蹇步恨骅骝。叹英雄老黑裘。何缘更掉风波口。鱼梁饵浮。蛛檐网投。谪居那得蓬莱又合前暂下坡王云迈同上。
黄莺儿
作者：陈汝元
朝代：明
体裁：曲

雨度渭城头。看斜晖隐乱流。蛾眉蹙损湘江口。囊嘶蒯缑。裙寒石榴。豆花况落村篱又合前颍秦上。
黄龙衮
作者：陈汝元
朝代：明
体裁：曲

椿萱色未凋。葵藿忠堪效。且佐理皇猷。异日飞归棹。堪披文藻。还摅奇抱。方相合。应未许。青门傲。
黄龙衮
作者：陈汝元
朝代：明
体裁：曲

衰亲望里遥。游子天边老。奈晓夜思家。衣袖骊珠绕。瞻依故道。乡心如捣。求归去。供子职。容移孝。
桃花泉
作者：陈汝楫
朝代：明
体裁：七言绝句

桃花流水合荆溪，夜雨春波拍断堤。偶尔今朝出门望，平畴雉雊麦初齐。
题王叔明溪山图
作者：陈汝秩
朝代：明
体裁：七言律诗

前身定是王摩诘，黄鹄溪山似辋川。薜荔十寻悬绿树，芙蓉千仞倚青天。长歌不用来招隐，闭户当应疏草《玄》。怪底西风波浪恶，披图莫上五湖船。
为吴明远作南野图并赋
作者：陈汝言
朝代：明

冉冉庭树春，盈盈原野绿。鸟弄昼初长，人耕雨新足。闲时一册书，坐对南山读。岂不乐吾真，淡然忘世俗。
九日
作者：陈汝言
朝代：明

客逢佳节每堪嗟，忽遇君来共忆家。醉里他乡今日酒，眼中篱菊去年花。解吟一老头如雪，学舞双童脸似霞。更忆明年会何处，不知谁复在天涯。
亭上
作者：陈汝言
朝代：明

汲清漱晨齿，沐发冠新帻。闲来历亭上，对此南山色。天高云鸟空，秋净水花白。悠然淡忘归，孤怀聊自适。
从军八首
作者：陈汝言
朝代：明

萧萧戎马鸣，悠悠赴遐征。洒涕别亲戚，前行有期程。骨肉恩难断，负戈且吞声。开边报明主，宁顾死与生。我非将门子，生本良家儿。少年事驰骋，射猎南山陲。邦家有急难，诏书下丹墀。跨马出门去，立身当及时。平沙浩漫漫，行迈不遑歇。父母生我时，岂知从战伐。风吹陇头树，月照原上骨。成功勒燕然，千载名不没。笳声与陇水，呜咽夜复朝。后队来何驶，前军去已遥。天高月皎皎，野阔风萧萧。宁知主将略，不在弓与刀。去年灭龟兹，今年斩楼兰。不忧道里远，但念衣裳单。北风卷沙雪，凄凄日夜寒。安边在今日，焉敢辞苦难。将以勇而决，兵以炼而精。信赏乃必罚，置死而后生。勿云古人长，勿视今人轻。一念苟忠义，活人有令名。下马沧海头，磨洗刀上血。翻思杀敌时，奋勇肝胆热。丈夫身许国，此心久已决。生当树功勋，死当立忠节。从军二十年，岁月忽已久。百战幸不死，朱颜成老丑。王事尚纷纭，故乡空转首。千人万人中，谁人无父母。
从军八首·其一
作者：陈汝言
朝代：明

萧萧戎马鸣，悠悠赴遐征。洒涕别亲戚，前行有期程。骨肉恩难断，负戈且吞声。开边报明主，宁顾死与生。
从军八首·其七
作者：陈汝言
朝代：明

下马沧海头，磨洗刀上血。翻思杀敌时，奋勇肝胆热。丈夫身许国，此心久已决。生当树功勋，死当立忠节。
从军八首·其三
作者：陈汝言
朝代：明

平沙浩漫漫，行迈不遑歇。父母生我时，岂知从战伐。风吹陇头树，月照原上骨。成功勒燕然，千载名不没。
从军八首·其二
作者：陈汝言
朝代：明

我非将门子，生本良家儿。少年事驰骋，射猎南山陲。邦家有急难，诏书下丹墀。跨马出门去，立身当及时。
从军八首·其五
作者：陈汝言
朝代：明

去年灭龟兹，今年斩楼兰。不忧道里远，但念衣裳单。北风卷沙雪，凄凄日夜寒。安边在今日，焉敢辞苦难。
从军八首·其八
作者：陈汝言
朝代：明

从军二十年，岁月忽已久。百战幸不死，朱颜成老丑。王事尚纷纭，故乡空转首。千人万人中，谁人无父母。
从军八首·其六
作者：陈汝言
朝代：明

将以勇而决，兵以炼而精。信赏乃必罚，置死而后生。勿云古人长，勿视今人轻。一念苟忠义，活人有令名。
从军八首·其四
作者：陈汝言
朝代：明

笳声与陇水，呜咽夜复朝。后队来何驶，前军去已遥。天高月皎皎，野阔风萧萧。宁知主将略，不在弓与刀。
余久不与文勉聚语忽薄暮见过评论近诗余甚有得也且言明日欲还里中特以云别为留觞酌明月在地微风动林吾二人者情真意适或饮或咏而不知夜之分矣既酣偶得七言律诗一首遂用援笔走书为赠
作者：陈汝言
朝代：明

好客评诗过草堂，琴尊留共晚风凉。天边云气不成雨，地上月华浑似霜。渠碗羹浮芹叶嫩，碧筒酒吸藕花香。明朝别我城西去，水色山光引兴长。
兰
作者：陈汝言
朝代：明
体裁：古风

兰生深山中，馥馥吐幽香。偶为世人赏，移之置高堂。雨露失天时，根株离本乡。虽承爱护力，长养非其方。冬寒霜雪零，绿叶恐彫伤。何如在林壑，时至还自芳。
军中
作者：陈汝言
朝代：明

风咽悲笳送夕晖，辕门寂寂令严威。十年骨肉多离别，万里乡关有梦归。寒雨萧萧冤鬼哭，黄沙漠漠战尘飞。将军肯念苍生苦，早决雌雄在此机。
制衣词
作者：陈汝言
朝代：明

妾把春蚕丝，动向寒窗织。织成鸳鸯纹，洗花染春色。谁知裁剪时，为郎三叹息。郎身别已久，长短今未识。聊将梦中见，仿佛试刀尺。霜天万里途，特寄泪沾臆。愿郎衣着时，细看针线迹。
夜宿吴中承天寺
作者：陈汝言
朝代：明

因过城北寺，似与世相违。疏雨生秋思，微云漏月辉。鹤惊林外磬，萤点竹间衣。悦悟谈玄旨，萧条共掩扉。
奉同潘友石左丞霅溪泛舟得人字韵
作者：陈汝言
朝代：明

溪水绿生鳞，溪山雨后新。草藏眠渚鸟，花隐浣沙人。意适忘舟远，情欢藉酒频。碧云莫将合，回首隔风尘。
奉美南台大夫福寿公一首
作者：陈汝言
朝代：明

柏府高寒仰大臣，南来秋气肃苍旻。威行江汉风烟净，力挽山河雨露新。虎帐城头悬海月，龙戈马上扫边尘。他年太史书功绩，应是云台第一人。
奉陪遂昌郑明德锡山倪元镇宴潘仲昭左丞园亭分得雾字韵
作者：陈汝言
朝代：明

林园春雨余，竹色浮绿雾。美酒生微波，残梅杂芳树。尘暄隔清池，玄赏惬幽趣。偶同文翰游，及此良时遇。
姑苏钱塘怀古诗次韵六首
作者：陈汝言
朝代：明

吊古上灵岩，日暮下琴台。萧萧红叶落，采香人不来。鸱夷称得计，句践亦尘埃。吴宫事已远，王珣宅亦无。山鬼话亡国，松关夜相呼。白露泣红兰，青灯照碧芜。荒丘坏古隧，言是孙策墓。墓草生辉光，零零泫清露。想当立国时，英雄称独步。南渡中兴日，君臣此建都。共愤太宰谗，子胥终见屠。武穆何由死，欲听延秋乌。国亡乔木在，鸟鸣自关关。人随归雁远，春从沙塞还。怨别惟宫柳，长条复谁攀。山僧讲经地，玉辇昔曾行。寝殿野花落，空岩云气生。败亡犹得士，千古让田横。
姑苏钱塘怀古诗次韵六首·其一
作者：陈汝言
朝代：明

吊古上灵岩，日暮下琴台。萧萧红叶落，采香人不来。鸱夷称得计，句践亦尘埃。
姑苏钱塘怀古诗次韵六首·其三
作者：陈汝言
朝代：明

荒丘坏古隧，言是孙策墓。墓草生辉光，零零泫清露。想当立国时，英雄称独步。
姑苏钱塘怀古诗次韵六首·其二
作者：陈汝言
朝代：明

吴宫事已远，王珣宅亦无。山鬼话亡国，松关夜相呼。白露泣红兰，青灯照碧芜。
姑苏钱塘怀古诗次韵六首·其五
作者：陈汝言
朝代：明

国亡乔木在，鸟鸣自关关。人随归雁远，春从沙塞还。怨别惟宫柳，长条复谁攀。
姑苏钱塘怀古诗次韵六首·其六
作者：陈汝言
朝代：明

山僧讲经地，玉辇昔曾行。寝殿野花落，空岩云气生。败亡犹得士，千古让田横。
姑苏钱塘怀古诗次韵六首·其四
作者：陈汝言
朝代：明

南渡中兴日，君臣此建都。共愤太宰谗，子胥终见屠。武穆何由死，欲听延秋乌。
寄倪云林
作者：陈汝言
朝代：明

高人只在南湖住，未踏扁舟往见之。诗到每惊陶谢句，别来空负范张期。花明晓日啼黄鸟，谷暖春风长紫芝。此日幽居想无事，水光山色满帘帷。
归来
作者：陈汝言
朝代：明

春城踏踏马蹄轻，醉里归来鼓二更。月满青楼人不寐，政将新曲按银筝。
杂兴三首
作者：陈汝言
朝代：明

皎皎秋夜月，流光鉴薄帷。忧思不能寐，况此蛩声悲。揽衣起徘徊，四顾安所之？故乡渺何许，身在天一涯。秋风起兰皋，萧萧坠霜叶。空庭坐无眠，清漏何时彻。美人胡不来，慰我经年别。相思复相思，中肠九回折。黄鹄四海志，良马千里心。丈夫誓努力，奚可终陆沉。感此秋节至，砌下蟋蟀吟。愁来不能写，且复皪吾琴。
杂兴三首·其一
作者：陈汝言
朝代：明

皎皎秋夜月，流光鉴薄帷。忧思不能寐，况此蛩声悲。揽衣起徘徊，四顾安所之？故乡渺何许，身在天一涯。
杂兴三首·其三
作者：陈汝言
朝代：明

黄鹄四海志，良马千里心。丈夫誓努力，奚可终陆沉。感此秋节至，砌下蟋蟀吟。愁来不能写，且复皪吾琴。
杂兴三首·其二
作者：陈汝言
朝代：明

秋风起兰皋，萧萧坠霜叶。空庭坐无眠，清漏何时彻。美人胡不来，慰我经年别。相思复相思，中肠九回折。
杂咏
作者：陈汝言
朝代：明

空庭清昼永，花落见春莫。谁念未归人，草色江南路。
泊江上
作者：陈汝言
朝代：明

卸帆今夜泊洲渚，飒飒凉风起绿蘋。月底扣舷惊水鸟，船头打鼓赛江神。青青芳草悲游子，落落浮云识故人。我亦少年淹泊旅，聊将浊酒慰情亲。
登溪山第一楼有怀倪元镇
作者：陈汝言
朝代：明

清晨独倚楼，秋色净如洗。山青云弄姿，江白风初起。心随沙鸟闲，目送征帆驶。对景每怀人，相看隔千里。
睡起
作者：陈汝言
朝代：明

匡床午梦鹤惊破，帘外柳花飞白云。漠漠茶烟当户起，丁丁樵响隔林闻。诗成自刻庭前竹，酒熟还羹涧底芹。春尽江南新涨绿，扁舟何处狎鸥群。
秋兴二首
作者：陈汝言
朝代：明

暝色上高楼，砧声处处秋。月从今夜满，人在异乡愁。乌鹊栖难定，星河影欲流。邻家莫吹笛，归思不能休。渺渺空江上，孤城起暮烟。艰难逢此日，烽火又经年。兴逐秋风起，愁随夜月悬。故乡千里隔，回首正凄然。
秋兴二首·其一
作者：陈汝言
朝代：明

暝色上高楼，砧声处处秋。月从今夜满，人在异乡愁。乌鹊栖难定，星河影欲流。邻家莫吹笛，归思不能休。
秋兴二首·其二
作者：陈汝言
朝代：明

渺渺空江上，孤城起暮烟。艰难逢此日，烽火又经年。兴逐秋风起，愁随夜月悬。故乡千里隔，回首正凄然。
秋夜
作者：陈汝言
朝代：明

虫鸣秋夜永，木落众山秋。客馆一窗月，故乡千里愁。不才深自省，何术为身谋。慈母遥相忆，应添雪满头。
秋夜二首
作者：陈汝言
朝代：明

萧寺钟声到枕边，客怀牢落正无眠。才疏自合当时弃，亲老惟惭故旧怜。虫语草根秋欲暮，风摇梧叶夜如年。揽衣起坐空庭月，百感令人思惘然。喔喔荒鸡唱五更，起瞻北极大星明。佳人捣练秋如水，壮士吹笳月满城。江海久惭生计拙，干戈深动故园情。尺书望断南来雁，怅惘空令涕泗横。
秋夜二首·其一
作者：陈汝言
朝代：明

萧寺钟声到枕边，客怀牢落正无眠。才疏自合当时弃，亲老惟惭故旧怜。虫语草根秋欲暮，风摇梧叶夜如年。揽衣起坐空庭月，百感令人思惘然。
秋夜二首·其二
作者：陈汝言
朝代：明

喔喔荒鸡唱五更，起瞻北极大星明。佳人捣练秋如水，壮士吹笳月满城。江海久惭生计拙，干戈深动故园情。尺书望断南来雁，怅惘空令涕泗横。
秋日寄王叔明
作者：陈汝言
朝代：明

吴门又是经年别，杨柳花飞两度春。君去定应归旧隐，我今仍复走红尘。天涯战血流荒草，江上秋风起白蘋。日暮凄凉对城郭，相思独立转伤神。
秋闺
作者：陈汝言
朝代：明

华月初生夜，高楼独倚时。天长人去远，秋半雁来迟。宝瑟凄凉调，银笺宛转词。应知愁似海，不解鬓成丝。
端居
作者：陈汝言
朝代：明

端居息尘情，春明昼初永。风来池上树，云度檐前影。处世欲何为，感时聊自省。闲将箧中纸，谩写江南景。
舟过钱塘有感
作者：陈汝言
朝代：明
体裁：七言律诗

钱塘江上水悠悠，落日扁舟送客愁。云气欲含千嶂雨，潮声远带大江流。征帆且复停洲渚，晚饭应须上柁楼。见说西湖载歌舞，春风不似旧时游。
荆溪舟中次子素潘先生韵
作者：陈汝言
朝代：明

二月过荆溪，扁舟思欲迷。家家芳草绿，树树早莺啼。水接遥天阔，云横远岫齐。张公洞前石，记得昔年题。
赠倪云林
作者：陈汝言
朝代：明
体裁：七言律诗

高斋阒寂傍湖渚，地僻林幽来者稀。绿阴当户子规叫，草色满帘蝴蝶飞。古人久得栖遁趣，过客暂息风尘机。春来水深可把钓，况有苔石临柴扉。
过彭城
作者：陈汝言
朝代：明

画角吹残晓月明，官船挝鼓发彭城。山峰北去青如染，河水东来势若倾。两岸菰蒲天共远，几家村落屋初成。长歌激烈空怀古，亚父墙头草又生。
送僧之越
作者：陈汝言
朝代：明

江柳絮濛濛，游方入剡中。山藏神禹穴，草长越王宫。线衲春沾雨，蒲帆晓趁风。禅心已无碍，去住本来同。
送周仲瞻架阁使高丽
作者：陈汝言
朝代：明

万里三韩国，南风几日程。海平蛟室净，天近使星明。玉帛通新好，梯航续旧盟。归时应不远，还与雁南征。
送谢从义知杭州分题岳王坟
作者：陈汝言
朝代：明

荒坟秋树影萧萧，只有孤僧伴寂寥。二帝游魂归不得，百年枯骨恨难消。山空永夜愁寒雨，江阔悲风起暮潮。若到钱塘逢故老，伤心切莫问前朝。
送黄尚书之江西
作者：陈汝言
朝代：明

驿路花如雾，春江水似苔。尚书今日去，从者几时回。解缆听潮落，张帆趁晓开。相思南浦上，明月满苏台。
题春山图
作者：陈汝言
朝代：明

春雨正霏霏，春林笋蕨肥。鱼惊花下艇，犬吠柳间扉。溪水浓如酒，山云白似衣。悠然玩清景，虑淡已忘机。
题溪山图
作者：陈汝言
朝代：明

峰峦清翠高千丈，织女机丝手可攀。万壑云生春冉冉，一溪花落水班班。人行樵径苍萝里，犬吠谁家绿树间。今日看图怀旧隐，石田茅屋几时还。
题灵岩寺
作者：陈汝言
朝代：明

灵岩之山山木稠，山僧结庵居上头。苍松风里作龙吼，白云窗前如水流。凭阑始悲人世迫，举目更感江山秋。千年霸业俱陈迹，落日寒烟生客愁。
灵山寺和濂溪韵
作者：陈江
朝代：明

山斗仰韩千古在，释儒相访未全非。曾闻更有相忘者，解带江门换衲衣。
上城北望
作者：陈沂
朝代：明
体裁：五言律诗

关钥雄三险，王畿实在燕。黄尘回跃马，青海绝飞鸢。剑阁何曾恃，金城不可捐。轮台如有诏，此意答皇天。
与华玉登金山
作者：陈沂
朝代：明
体裁：五言律诗

江心拥鹫峰，金界出芙容。僧向空中定，人从水上逢。县灯动星月，传梵起鱼龙。浪说蓬瀛路，鲸波更几重。
内苑涵碧亭
作者：陈沂
朝代：明
体裁：五言律诗

苑入黄金坞，桥回碧树湾。龙池观九岛，鳌禁觅三山。溜转云车急，花深月殿閒。从来人罕至，御榻在中间。
内苑涵碧亭
作者：陈沂
朝代：明

苑入黄金坞，桥回碧树湾。龙池观九岛，鳌禁觅三山。溜转云车急，花深月殿闲。从来人罕至，御榻在中间。
再经岱岳下
作者：陈沂
朝代：明
体裁：五言律诗

岱岳横中野，危梯历太劳。望时初不异，登处始知高。天地形何大，风云意自豪。虽云容土壤，安得补秋毫。
劳山
作者：陈沂
朝代：明
体裁：古风

蓬莱之山横插天，大劳小劳青可怜。清秋播荡入沧海，落日缥缈生晴烟。眼前此景出人世，便可羽化凌飞仙。挹取南溟酌北斗，枕石大醉云峰巅。
匡庐瀑布泉
作者：陈沂
朝代：明
体裁：五言排律

瀑水来天上，奔流入大荒。氤氲元气合，澎湃海波长。暝落明河影，晴交白日光。星源穷有穴，崙岭倏移方。润谷千林湿，空音九夏凉。五峰喧漱石，三峡动飞梁。入涧悬猿绝，穿云度鸟妨。玉垂风不断，珠散雨俱扬。逖引禅心吸，甘分客味尝。无因修净社，终日坐相忘。
华楼
作者：陈沂
朝代：明
体裁：五言律诗

力倦兴不浅，山奇情更浓。下舆聊坐石，倚杖又登峰。夹涧鸣寒溜，缘崖秀古松。仙宫何处是，风落数声钟。
华盖殿入候
作者：陈沂
朝代：明
体裁：五言律诗

侍从趋中禁，天阍夜暂开。星辰宿飞栋，风露下层台。设炬人初动，传香驾欲来。联行肃裳佩，未敢更徘徊。
南巡旧京歌·其一
作者：陈沂
朝代：明
体裁：七言绝句

横戈八骏战功收，夹舸双龙水面游。紫盖风云过沛上，锦帆烟月下扬州。
南巡旧京歌·其三
作者：陈沂
朝代：明
体裁：七言绝句

六龙神运起江淮，五马歌声再渡来。千古金陵王气盛，彤云曾绕凤凰台。
南巡旧京歌·其二
作者：陈沂
朝代：明
体裁：七言绝句

迎銮驿下万艘齐，白浪排空赤岸低。总谓北来天堑隔，豫章城只在江西。
南巡旧京歌·其四
作者：陈沂
朝代：明
体裁：七言绝句

山樱江藕荐时鲜，况有嘉鱼出锦渊。圣体从谁问行在，朝廷北极是幽燕。
吹角
作者：陈沂
朝代：明

南楼吹角正黄昏，城郭千家早闭门。呜咽未成初似语，凄凉三叠转消魂。胡儿入塞应长泣，老戍临边几尚存。肠断关山今夜月，梅花落尽楚江村。
夏日杂兴·其一
作者：陈沂
朝代：明
体裁：七言律诗

下俯江流百丈深，上临山殿树阴阴。中原正朔回天地，圣祖高文照古今。过雨轻云虹未断，浴波馀彩日初沈。樽前散发疏狂甚，转席移觞风满襟。
夏日杂兴·其三
作者：陈沂
朝代：明
体裁：七言律诗

杨柳微风岸口生，青溪泛舸月中行。空惊宿鹭迎桡起，却放流萤入幔明。大计刘琨惟坐啸，偏安王导亦垂名。当年燕乐陈鱼藻，丰镐由来是帝京。
夏日杂兴·其二
作者：陈沂
朝代：明
体裁：七言律诗

野寺清凉旧有名，空廊还傍石头城。侵阶竹荫差差转，入座荷香细细生。西府山前车辇路，南唐宫里辘轳声。冰浆玉碗传瓜处，想像君臣万古情。
夏日杂兴·其四
作者：陈沂
朝代：明
体裁：七言律诗

水边楼榭晚风和，香送陂塘十里荷。隔浦船回红艳净，满山蝉响绿阴多。居人不省前朝事，溪女犹为子夜歌。飞鹭浴凫俱自适，老翁相对意如何。
大驾夜出南郊干端门内奉送书事一首
作者：陈沂
朝代：明

辇属前旌尽，香闻后殿来。宝鞯千骑合，金阙九城开。天象乘微月，皇衢隐薄雷。但知心目眩，无复赋昭回。
大驾西狩还京百官出候于德胜门·其一
作者：陈沂
朝代：明
体裁：七言绝句

遥闻振旅入居庸，八骏归来御六龙。莫道榆关消息近，沙河一水更千重。
大驾西狩还京百官出候于德胜门·其三
作者：陈沂
朝代：明
体裁：七言绝句

天皇自纳简书回，神武将军可汗才。仙仗不烦陈辇路，笼街喝道数声来。
大驾西狩还京百官出候于德胜门·其二
作者：陈沂
朝代：明
体裁：七言绝句

直望氤氲紫气遥，万重飞控马萧萧。鸳班虎队皆戎服，两度迎銮德胜桥。
大驾西狩还京百官出候于德胜门·其四
作者：陈沂
朝代：明
体裁：七言绝句

锦标金胄照戎衣，挟羽横戈自将归。万骑群中天马出，一时传到疾如飞。
大驾西狩还京百官出候于德胜门四首
作者：陈沂
朝代：明

遥闻振旅出居庸，八酸归来御六龙。莫道榆关消息近，沙河一水更千重。天王自纳简书回，神武将军可汗才。仙仗不须陈辇路，笼街喝道数声来。
大驾西狩还京百官出候于德胜门四首·其一
作者：陈沂
朝代：明

遥闻振旅出居庸，八酸归来御六龙。莫道榆关消息近，沙河一水更千重。
大驾西狩还京百官出候于德胜门四首·其三
作者：陈沂
朝代：明

天王自纳简书回，神武将军可汗才。仙仗不须陈辇路，笼街喝道数声来。
大驾西狩还京百官出候于德胜门四首·其二
作者：陈沂
朝代：明

直望氤氲紫雾遥，万重飞鞚马萧萧。鸳班虎队皆戎服，两度迎銮德胜桥。
大驾西狩还京百官出候于德胜门四首·其二
作者：陈沂
朝代：明

直望氤氲紫雾遥，万重飞鞚马萧萧。鸳班虎队皆戎服，两度迎銮德胜桥。逐队绯袍引上公，当街行酒献成功。人人识得君王喜，醉入仙桃两朵红。
大驾西狩还京百官出候于德胜门四首·其四
作者：陈沂
朝代：明

逐队绯袍引上公，当街行酒献成功。人人识得君王喜，醉入仙桃两朵红。
宫柳
作者：陈沂
朝代：明

袅袅春声里，阴阴晓色中。缕垂金屋暗，花散玉楼空。凝露啼秦苑，因风斗楚宫。不知行辇处，几树近帘栊。
宫词·其一
作者：陈沂
朝代：明
体裁：七言绝句

琼岛春泉下玉沟，年年岁岁御泉流。无端夜雨生新涨，流出宫墙是外头。
宫词六首
作者：陈沂
朝代：明

琼岛春泉下玉沟，年年岁岁御前流。无端夜雨生新涨，流出宫墙是外头。翠荇红莲水殿香，不知帘外易生凉。夜来许赐金茎露，明日惊看玉树霜。后庭仙树是谁栽，春尽重门锁绿苔。闻说翠华笼烛过，上阳宫里看花来。金屋藏春春已归，铅华还似落红飞。自怜不及花零散，犹逐香尘上御衣。泪横香粉纻双痕，怨管悲丝只为恩。多少春风不相属，落花啼鸟自黄昏。不识君王宠爱偏，却将浓淡误争妍。监宫密密来相告，切莫多言在御前。
宫词六首·其一
作者：陈沂
朝代：明

琼岛春泉下玉沟，年年岁岁御前流。无端夜雨生新涨，流出宫墙是外头。
宫词六首·其三
作者：陈沂
朝代：明
体裁：七言绝句

后庭仙树是谁栽，春尽重门锁绿苔。闻说翠华笼烛过，上阳宫里看花来。
宫词六首·其二
作者：陈沂
朝代：明

翠荇红莲水殿香，不知帘外易生凉。夜来许赐金茎露，明日惊看玉树霜。
宫词六首·其五
作者：陈沂
朝代：明

泪横香粉纻双痕，怨管悲丝只为恩。多少春风不相属，落花啼鸟自黄昏。
宫词六首·其六
作者：陈沂
朝代：明

不识君王宠爱偏，却将浓淡误争妍。监宫密密来相告，切莫多言在御前。
宫词六首·其四
作者：陈沂
朝代：明

金屋藏春春已归，铅华还似落红飞。自怜不及花零散，犹逐香尘上御衣。
宸濠废宫
作者：陈沂
朝代：明
体裁：七言律诗

章水故宫何处是，几株衰柳亦从遮。金书葬地无刘濞，玉树歌声有丽华。秋日放鹰芳草陌，春风飞燕野人家。诸公台省多休暇，每忆当时一叹嗟。
寄顾全州
作者：陈沂
朝代：明
体裁：五言绝句

曲渚湘云暮，丛篁楚雨秋。愁心寄鸿雁，烦尔过衡州。
对月赠刘按察元瑞入滇南
作者：陈沂
朝代：明
体裁：古风

忆昨看月与君同，月在萧台烟树东。桐花香吐石坛冷，松枝影落溪堂空。可怜今夜高城隔，况复蟾光渐生魄。照我思君欲断肠，照君向我天涯别。天涯云雾何茫茫，千山万山途路长。从知马上看圆缺，相逐君行渐异乡。
少年行
作者：陈沂
朝代：明
体裁：古风

君不见昔日高阳之酒徒，解貂市上亲行酤。自笑奋力非耕锄，尽日博塞为摴蒲。袒跣上踞声豪粗，得意应手皆成卢。刘毅家储甔石无，掷取百万时须臾。千金散尽轻泥涂，五侯七贵犹鸡雏。唾视不足当昆吾，妇女见辱国邑屠。僭据上位身称孤，前途一败面缚俘。还如六博势向输，采隽不来徒尔呼。吁嗟乎翻辕覆辙非险涂，安得恃胜为长驱。
山中喜雪
作者：陈沂
朝代：明
体裁：五言律诗

飞雪仍残腊，风光改岁华。入丘迷鹳垤，向水净鸥沙。冻柳先飘絮，枯梨早著花。地炉煨浊酒，应让野人家。
山寺漫兴
作者：陈沂
朝代：明
体裁：五言律诗

出郭少人事，更居林壑间。仆因随主懒，僧反爱吾閒。碧草生满地，白云常在山。城中会相问，未卜几时还。
平台
作者：陈沂
朝代：明

海气生华蜃，天光落采虹。穹阶曾帝陟，飞观有仙通。燕士何年召，周民不日攻。禁西伤旧事，七校指离宫。
忆昔·其一
作者：陈沂
朝代：明
体裁：七言律诗

清宵藜火带星光，天禄曾为著作郎。门下候朝深坐馆，殿前回院曲通廊。群公次第多含笑，满袖氤氲尚有香。黄屋朱扉照初日，中官两两玉阑傍。
忆昔·其三
作者：陈沂
朝代：明
体裁：七言律诗

两朝稽古备词臣，上逼仙班压缙绅。避路火城传卫士，具餐晨馆候庖人。春深玉署翻红药，日晚金河出素鳞。莫为凉飙惜团扇，向来共奉受恩频。
忆昔·其二
作者：陈沂
朝代：明
体裁：七言律诗

紫宸朝退下青扉，侍从花间过锦衣。金吐凤皇香不散，玉倾鹦鹉醉方归。楹高甲帐云霞色，官冷腰牌冰雪辉。一自梦回天万里，长安空见塞鸿归。
忆昔四首
作者：陈沂
朝代：明

清宵藜火带星光，天禄曾为著作郎。门下候朝深坐馆，殿前回院曲通廊。群公次第多含笑，满袖氲氤尚有香。黄屋朱扉照初日，中官两两玉阑旁。紫宸朝退下青扉，侍从花间过锦衣。金吐凤皇香不发，玉倾鹦鹉醉方归。楹高甲帐云霞色，官冷牙牌冰雪辉。一自梦回天万里，长安空见塞鸿飞。宫扉无禁往来宜，内使垂髫许侍随。清清夜声归扆帐，紫毫朝彩隔罘罳。窗笼树色琼花岛，砌入荷香太液池。天上只闻人共羡，不缘尘世竟何知。两朝稽古备词臣，上逼仙班压缙绅。避路火城传卫士，具餐晨馆候庖人。春深玉署翻红药，日晚金河出素鳞。莫为凉飙惜团扇，向来供奉受恩频。
忆昔四首·其一
作者：陈沂
朝代：明

清宵藜火带星光，天禄曾为著作郎。门下候朝深坐馆，殿前回院曲通廊。群公次第多含笑，满袖氲氤尚有香。黄屋朱扉照初日，中官两两玉阑旁。
忆昔四首·其三
作者：陈沂
朝代：明

宫扉无禁往来宜，内使垂髫许侍随。清清夜声归扆帐，紫毫朝彩隔罘罳。窗笼树色琼花岛，砌入荷香太液池。天上只闻人共羡，不缘尘世竟何知。
忆昔四首·其二
作者：陈沂
朝代：明

紫宸朝退下青扉，侍从花间过锦衣。金吐凤皇香不发，玉倾鹦鹉醉方归。楹高甲帐云霞色，官冷牙牌冰雪辉。一自梦回天万里，长安空见塞鸿飞。
忆昔四首·其四
作者：陈沂
朝代：明

两朝稽古备词臣，上逼仙班压缙绅。避路火城传卫士，具餐晨馆候庖人。春深玉署翻红药，日晚金河出素鳞。莫为凉飙惜团扇，向来供奉受恩频。
放内苑诸禽
作者：陈沂
朝代：明

多年调养在雕笼，放出初飞失旧丛。只为恩深不能去，朝来还绕上阳宫。
放内苑诸禽
作者：陈沂
朝代：明
体裁：七言绝句

多年调养在雕笼，放出初飞失旧丛。祗为恩深未能去，朝来还绕上阳宫。
春草
作者：陈沂
朝代：明

夜雨江南梦，春风陌上情。东皇如有意，移向玉阶生。
普惠寺
作者：陈沂
朝代：明
体裁：五言律诗

跃马平沙尽，褰衣度石梁。山风吹客帽，林日蔽僧堂。响落斋时磬，烟飘诵处香。乍于城市远，幽思正茫茫。
正旦即事
作者：陈沂
朝代：明

帝辇时巡久未回，天门遥拜重徘徊。封笺自向慈宫进，方贡还同异国来。春转青旂开羽仗，日临金榜上楼台。帷城尚在燕山外，谁献正元万寿杯。
正旦即事
作者：陈沂
朝代：明
体裁：七言律诗

帝辇时巡久未回，天门遥拜重徘徊。封笺自向慈宫进，方贡还同异国来。春转青旗开羽仗，日临金榜上楼台。帷城尚在燕山外，谁献正元万寿杯。
武皇上宾同百官哭临于思善门外
作者：陈沂
朝代：明

帝寝重扉寂寞开，鼎湖龙去可能回。芙蓉内殿初成后，虎豹离宫不再来。三月麻衣明晓雪，万声号动隐春雷。巡游幸返苍梧辔，供奉犹存玉几哀。
江上二首·其一
作者：陈沂
朝代：明
体裁：古风

江水日东逝，飘风自东来。水性惟欲下，扬波复牵回。人事有顺逆，欲发还徘徊。飘风曾几时，息棹且衔杯。
江上二首·其二
作者：陈沂
朝代：明
体裁：古风

息棹复息棹，棹息歌亦稀。歌中有何益，但诉志多违。流水宜东去，从风合西归。出门岂无定，中道复谁依。
江上呈华玉
作者：陈沂
朝代：明

龙江东下水疑空，飞鸟流云落镜中。千里晴光遥漾日，满船秋色澹无风。青山旧国知何处，芳草离情去未穷。晚折蘋花思对酒，灯前还有故人同。
游小金山
作者：陈沂
朝代：明

超然屹柱漾中流，地胜林深景最幽。寺古脱凡多客到，僧閒无事与天游。远山晴树千年景，活水长天一色秋。惟有坡翁常恋此，洞箫吹彻起江鸥。
漫兴
作者：陈沂
朝代：明
体裁：五言律诗

献璞当年出，今怀白玉归。尚馀松桧楫，未老芰荷衣。林静鸟无语，山閒云不飞。此中空寂久，那复问禅机。
瀑布泉
作者：陈沂
朝代：明

云间瀑布三千尺，天外回峰十二重。
满耳怒雷飞急雨，转头红日在青松。
登岳
作者：陈沂
朝代：明

一入登封路，乾坤自此分。诸峰会元气，乱石散星文。仰面攀青磴，回头看白云。飞梁架穷壑，鸣溜四山闻。
芭蕉园
作者：陈沂
朝代：明

雨后芭蕉苑，春深杨柳宫。倚云悬碧盖，萦雾闭雕栊。辇路回天上，歌台出水中。久无人笑语，沙畔忽惊鸿。
观音山江阁与顾英玉中秋看月
作者：陈沂
朝代：明
体裁：五言律诗

鹫岭宿龙宫，凭阑一望中。天遥沧海尽，月小大江空。乱石穿寒溜，虚廊度晚风。只疑云汉渚，偶尔客槎通。
过吉水永泰寺
作者：陈沂
朝代：明
体裁：五言律诗

乱峰回绝涧，荒殿掩空扉。当路草盈尺，绕垣松数围。定僧离世久，惊犬见人稀。午坐同斋供，山厨煮蕨薇。
还宫
作者：陈沂
朝代：明
体裁：五言律诗

宝骑出长杨，舆人入建章。池烟香合暝，宫烛月笼光。鼓角春城闭，楼台夜曲扬。从兹罢巡幸，四海奉时康。
还宫
作者：陈沂
朝代：明

宝骑出长杨，金舆入建章。池烟香暝合，宫烛月笼光。鼓角春城闭，楼台夜曲扬。从兹罢巡幸，四海奉时康。
送石太宰代祀泰山阙里
作者：陈沂
朝代：明
体裁：五言排律

上卿膺显命，元祀向东方。乔岳瞻青岱，生民有素王。迈邦齐望秩，过鲁式趋跄。埽地如躬陟，抠衣俨帝将。诸峰求禅土，数仞入宫墙。仰止岩岩外，周旋翼翼旁。俯窥宜小壤，密造岂升堂。峻极神应降，惟馨道益光。往哉公不忝，简在事非常。愧乏崧高咏，风雩代咏章。
重别行送李川甫
作者：陈沂
朝代：明
体裁：古风

帝城门外扬车尘，尽日劳劳行路人。人生离别重缱绻，况复送君当暮春。昨日花开复欲落，黑发几时不为乐。我今向衰君少年，我少年时亦如昨。燕台黄金照日边，古人已往今谁贤。世事多悲更难语，系马踌躇尊酒前。
闻讨宸濠有作
作者：陈沂
朝代：明
体裁：五言律诗

吴濞窥觎久，南方竟失宁。帝心宣四国，天讨慰诸灵。多难何烦见，流言不忍听。可怜亲睦礼，哀痛出彤庭。
除岁书怀
作者：陈沂
朝代：明
体裁：古风

车前断深壑，舟际陷重冰。驾骖不容止，回舵犹未能。清漏此年尽，初旭明岁升。无欢厌柏醑，顾影怨兰灯。闺中卜云近，灯花指为徵。
青溪桥二首·其一
作者：陈沂
朝代：明
体裁：五言绝句

遥山乱云树，流水净溪沙。日暮行人绝，危桥一径斜。
青溪桥二首·其二
作者：陈沂
朝代：明
体裁：五言绝句

浮云乱出山，落日鸟飞尽。独立向溪桥，寒流照容鬓。
顾氏园
作者：陈沂
朝代：明
体裁：古风

佳丽楼西罗市前，王台谢馆地相连。朱雀门通朱雀舰，凤凰山带凤凰泉。建业豪华古称绝，十二宫城开绮陌。棨戟高门卿相家，山池曲榭神仙宅。六朝家世旧风流，犹说当年顾虎头。竹密花深如乐苑，窗盈池绕似沧洲。东晋香炉金籀字，南唐画障澄心纸。米家图画邺侯书，平泉树石乌皮几。逍遥日涉自成趣，樾馆烟庭非一处。古来不数辟疆园，肯使王猷肆然去。阿戎来候小肩舆，步屧花间入隐居。坐久不知山色瞑，仰看松月夜窗虚。
驾幸南海子
作者：陈沂
朝代：明
体裁：五言律诗

春旂出太液，夜骑入长扬。赤羽惊风落，雕弓抱月张。横驱视沙塞，纵发拟河湟。未寝开边议，谁为谏猎章。
龙舟坞
作者：陈沂
朝代：明

帝舸频催发，初开水殿时。苍龙出海国，紫凤浴天池。夺锦星桥断，穿杨月树披。于今芳坞闭，闻自内家知。
木兰歌
作者：陈治策
朝代：明
体裁：古风

我闻木兰一女子，代父从军不惜死。女也男乎谁得知，六尺龙蛇乃如此。泣辞爷娘到戎行，甘苦亲同士卒尝。羽插御林天可汗，铁衣敢畏征途长。一十二年战场里，仗剑鸣弦锐无比。阴山垒筑韩夫人，瀚海军开李娘子。阵势旌旗搴弗绝，疾走衔枚风断舌。黄沙绿海排飞涛，马队残春踏冬雪。日落还营南望歌，声声怨杀渡黄河。黄河一渡远膝下，翻使亲悲女枕戈。捷书一旦露章上，天子咨嗟称伟壮。列名赐赏悬通侯，木兰但乞归无恙。玉门生入自古稀，凯旋联辔挝鼍鼙。死生音耗久不一，举家觌面看如迷。将军丰采号英特，忽改红妆另一格。都头健儿各自嗟，何为同队殊阡陌。蛾眉燕额原截如，木兰一辙同与徐。从此不敢量巾帼，还笑男儿读父书。
寄郑子扩
作者：陈泓
朝代：明
体裁：七言绝句

暇日相期萧寺东，别来三月巳秋风。朝来载鹤船人报，极浦芙蓉几处红。
闻笛
作者：陈泓
朝代：明
体裁：七言绝句

塞垣高柳暮毵㲚，倚杖巡檐月已斜。戍古无邻霜已冷，莫教吹落小梅花。
相看行
作者：陈泰交
朝代：明
体裁：古风

宣武门前乍盘马，江北江南臂堪把。杨柳枝枝忽倒垂，离云莽互生四野。五陵侠客无泪痕，今日相看如雨下。
郊居
作者：陈泰交
朝代：明
体裁：五言律诗

信是郊居好，柴门带白沙。小堪容客坐，大略似僧家。开径删枯箨，穿田让野花。悠然濠濮意，醉起看明霞。